Razgovor o digitalnoj transformaciji za mala i srednja preduzeća — Subotica, Šabac, Zrenjanin i Kragujevac\nNa ovim događajima okupljenima će biti prezentovane prednosti i mane dolazeće digitalne transformacije poslovanja, moguća rešenja, kao i predlozi toga kako se najbolje pripremiti za ovu promenu.\nNeda Kolić - 28. Novembar, 2018.\nU prvoj polovini decembra Startit organizuje niz događaja namenjenim vlasnicima i rukovodiocima malih i srednjih preduzeća. Na ovim događajima okupljenima će biti prezentovane prednosti i mane dolazeće digitalne transformacije poslovanja, moguća rešenja, kao i predlozi toga kako se najbolje pripremiti za ovu promenu.\nPrisustvo na događajima je besplatno, i realizuju se u ovim gradovima:\nSubotici, 4. decembra od 18h\nŠapcu, 5. decembra od 18h\nZrenjaninu, 6. decembra od 18h\nKragujevcu, 10. decembra u 18h\nNa događaju će uvod u digitalnu transformaciju predstaviti suosnivač Startita i ekspert Centra za digitalnu transformaciju Privredne komore Srbije Vladimir Trkulja. Vladimir će nam objasniti šta je zapravo digitalna transformacija u kontekstu MSP-a, predstaviti izabrane primere sa lokalnog i globalnog tržišta i pružiti smernice za to kako se upustiti u taj proces.\nNakon toga, predstavnik banke Societe Generale predstaviće njihov projekat i konkurs Generator u kome će tri preduzeća dobiti konsultantsku podršku, implementaciju jednog projekta digitalne transformacije (vrednost do 5000€) i marketinšku podršku.\nPored toga, biće predstavljen proizvod PIM, IT firme Quantox, pomoću kog se mogu lako i brzo, bez programiranja, napraviti sajtovi i onlajn prodavnice.\nNa kraju će biti organizovana diskusija između govornika i publike na sve teme vezane za digitalnu transformaciju. Razgovor će biti fokusiran na to koji su najbolji i najpovoljniji prvi koraci za transformaciju malih i srednjih preduzeća.\nPrisustvo događaju je besplatno, ali je prijavljivanje obavezno. Prijavite se pomoću ovog formulara:\n*Adrese na kojima se održavaju događaji:\nSubotica – Startit Centar, Korzo 1 (pasaž bivšeg bioskopa Korzo, II sprat);\nŠabac – Startit Centar, Karađorđeva 27 (tzv. Navip zgrada, I sprat);\nZrenjenin – Startit Centar, Trg Slobode 7, u centru Zrenjanina, u zgradi pozorišta “Toša Jovanović”;\nKragujevac – zgrada kompanije Quantox Technology, Kneza Mihaila 112.\nsreda, 28. Novembar, 2018.


26.03.2018 13:35 juznevesti.com\nRukometaši niškog Železničara savladali su u gostima Požarevac (31:23) čime je ovaj tim izgubio sve šanse da zadrži superligaški status. Ovo je peti trijumf u nizu niškog tima, prvi nakon osvajanja Kupa Srbije. U prvom poluvremenu bilo je izjednačeno, da nijedan od timova nije imao vođstvo veće od jednog gola razlike. Na kraju prvog dela igre bilo je 17:17. Druga slika viđena je...\n08.03.2018 12:56 juznevesti.com\nPrvi trofej u takmičarskoj sezoni rukometaši niškog Železničara osvojili su u Vranju, pošto su u finalu Kupa regiona istok pobedili Vranje sa 33:29 i tako se plasirali na završni turnir Kupa Srbije u Novom Sadu. Lider Superlige opravdao je ulogu favorita u finalu regionalnog Kupa protiv Vranja, jesenjeg prvaka Super B lige istok - zapad, a trenutno drugoplasiranog. Osim uvodnog...\n05.03.2018 17:50 juznevesti.com\nTrijumfom nad Crvenom zvezdom rezultatom 33:29 pred oko 1.500 gledalaca u hali "Čair", u utakmici punoj preokreta, rukometaši niškog Železničara i teoretski su obezbedili doigravanje za titulu i borbu za SEHA ligu i evropska takmičenja. Lider Superlige nastavio je sa pobedama, a četiri kola pre kraja preliminarnog dela Superlige osigurao je mesto u plej-ofu. Niški tim počeo je greškama,...\n28.02.2018 17:27 juznevesti.com\nNakon više od četiri godine Rukometni klub Železničar dobio je novo rukovodstvo, a za predsednika Upravnog odbora na Skupštini je izabran javni funkcioner Igor Vučić, v.d. direktora JKP Naissus koji po Zakonu o sportu ne može da bude na toj funkciji. On kaže da je obavestio Agenciju za borbu protiv korupcije i čeka njen odgovor. Klub koji se nakon usvajanja Unapred pripremljenog...\n26.02.2018 09:00 juznevesti.com\nPrvi prvenstveni trijumf u 2018. godini rukometaši Železničara, lideri na tabeli Superlige, ubedljivo su zabeležili na svom terenu protiv Rudara iz Kostolca rezultatom 37:22 (18:7). Nakon poraza od Metaloplastike i Partizana niški rukometaši ubedljivo su savladali Rudar, koji je nakon 16. kola "pao" na petu poziciju na tabeli. Osim uvodnih minuta, kada su gosti vodili sa 3:1,...\n11.02.2018 11:27 juznevesti.com\nVerovatno najlošiju partiju ove sezone odigrali su rukometaši Železničara protiv Metaloplastike u hali "Čair". U prvoj utakmici prolećnog dela Superlige ekipa iz Šapca je napravila iznenađenje i u svim segmentima nadigrala nišku ekipu, pa je slavila sa 24:22 (9:10). Ipak, tokom prvih 15 minuta nije delovalo kao da će meč imati ovakav epilog. Sve je počelo još jednom majstorijom...\n10.02.2018 11:40 Administrator\nU predvečerje drugog dela sezone, Rukometni klub Železničar dobio je kapitalno pojačanje. Baš onakvo kakvo je želeo trener Joška Petković, na gorućoj poziciji desnog beka. Igrač reprezentativnog pedigrea, sa bogatim internacionalnim iskustvom Aleksandar Stanojević novi je član lidera Superlige. Sportski direktor „Želje“ Ivan Šmigić, koji je sa popularnim Sarmom bio saigrač u Metalurgu,...\n06.02.2018 19:11 Miloš Jovanović


To su učinili pismom upućenim predsjedavajućem Vijeću ministara Bosne i Hercegovine Zoranu Tegeltiji (SNSD), ministrici vanjskih poslova Biseri Turković (SDA), državnom ministru finansija i trezora Vjekoslavu Bevandi (HDZ), federalnom premijeru Fadilu Novaliću (SDA), federalnoj ministrici finansija Jelki Milićević (HDZ), premijeru Republike Srpske Radovanu Viškoviću (SNSD) i mistrici finansija Republike Srpske Zori Vidović (SNSD).\nU bilješci je navedeno da bi povlačenje Republike Srpske iz državnog sistema za indirektno oporezivanje značilo slabiju naplatu poreza i neizvjesnost oko pravovremene otplate vanjskog javnog duga. Ukazano je i na opasnost po entitetske budžete.\n“Povlačenje Republike Srpske iz takvog sistema raspodjele prihoda bi moglo dovesti do nestabilnosti entitetskih budžeta, putem transmisijskih mehanizama i dovesti do nesigurnosti među inostranim i domaćim kreditorima”, istaknuto je.\nPristup domaćem i inostranom finansiranju bi mogao biti znatno otežan, a raspoloživa sredstva bi mogla postati skuplja, sve dok se kreditori ne uvjere u funkcionisanje novog sistema i ne ocjene nove rizike\nU kratkoročnom periodu poreski prihodi bi se mogli značajno smanjiti, a kao posljedica uspostavljanja novog sistema naplate prihoda može doći do povećane utaje poreza\nNovi sistem naplate poreskih prihoda zahtijeva institucionalne promjene, koje bi mogle dovesti do smanjenja poreskih stopa između entiteta\nNeharmonizovano zakonodavstvo između entiteta i Brčko distrikta bi moglo rezultovati pravnom nestabilnošću – poručili si iz Svjetske banke.\nOsim toga, ocijenjeno je da bi Valutni odbor i povjerenje u kurs mogli biti negativno pogođeni eventualnom ekonomskom krizom. Kako je naglašeno, ako bi se Republika Srpska povukla iz Uprave za indirektno oporezivanje Bosne i Hercegovine (UIO BiH), eventualno prouzrokovana ekonomska kriza bi mogla negativno utjecati na Centralnu banku i Valutni odbor, s mogućnošću narušavanja povjerenja u domaću valutu, što bi moglo rezultovati povlačenjem štednje i odlivom kapitala.\nPodsjećamo, Fiskalno vijeće Bosne i Hercegovine je ranije ovaj mjesec odbilo zahtjev Međunarodnog monetarnog fonda (MMF) za sastankom. MMF je također pismom upućenim Tegeltiji, osim što je zahtijevao sastanak, izrazio zabrinutost za ekonomiju zbog mogućeg prijenosa nadležnosti. Između ostalog, pitali su Tegeltiju ko će otplaćivati kredit ako se Republika Srpska povuče iz UIO.


Višković: Realan rast BDP-a gotovo pet odsto - mojKontakt portal - Radio Televizija Kontakt\nBy Davor Damjanovic / 19. 07. 2021.\nPremijer Republike Srpske Radovan Višković rekao je da je u odnosu na prošlu godinu Srpska ostvarila realan rast BDP-a od gotovo pet odsto, kao i da u odnosu na regiju ima najviši neoporezivi dio i najveći iznos najniže plate.\n“Neoporezivi dio, odnosno odbitak, u Srpskoj je 358 evra, u FBiH 153, u Srbiji 158, u Sjevernoj Makedoniji 130, a u Crnoj Gori toga nema nikako”, rekao je Višković.\n“Imamo i rast broja zaposlenih, bez obzira na godinu virusa korona. U septembru 2020. smo imali više zaposlenih radnika nego 2019. godine, a imamo i sada rast – za 6.089 veći broj zaposlenih nego onih koji su izgubili poslove zbog virusa korona”, rekao je Višković.\n“Moraće biti povećan i iznos u Kompenzacionom fondu, gdje je od projektovanih 90 miliona KM za ovu godinu, u prvoj polovini već odobrena isplata gotovo 80 miliona KM”, rekao je Višković i izrazio zadovoljstvo zbog tog podatka.\n“U budžetu je taj iznos bio 45 miliona KM i to je u prvih šest mjeseci ove godine već raspoređeno, tako da ćemo u rebalansu sigurno i tu stavku znatno povećati”, rekao je on.\n“U prošloj godini smo 30 miliona KM iz budžeta Srpske doznačili lokalnim zajednicama kao pomoć njihovim budžetima i sa ovih 20 miliona KM to je 50 miliona KM za dvije godine“, rekao je Višković i dodao da će to biti nastavljeno.\nBorčeva banda: Banjalučki fudbaleri na zanimljiv način najavili susret sa Linfildom (VIDEO)\nU utorak smanjenje oblačnosti i više sunčanih perioda


PROMET ROBE NA PRODUKTNOJ BERZI OD 31.JULA DO 4.AVGUSTA 2017.GODINE |\nSigurnosno pitanje: * 15 + 4 =\nPROMET ROBE NA PRODUKTNOJ BERZI OD 31.JULA DO 4.AVGUSTA 2017.GODINE\nNa jvažnije iz protekle nedelje:\n• rast cene soje\nTropske temperature i nedostatak vlage ubrzavaju proces zrenja, pa je tako u nekim delovima Vojvodine žetva suncokreta već otpočela. Takođe se i kod ostalih prolećnih kultura očekuju značajno raniji počeci žetve u odnosu na uobičajeni period. Tržište pšenice je bilo aktivnije u odnosu na prethodni period, dok je na tržištu soje veća aktivnost bila na strani potražnje, a zrno tražena roba.\nPreko berze je u periodu od 31. jula do 04. avgusta prometovano 2.526.020,00 tona robe, što je za 92,53% veći promet u odnosu na prošlonedeljni, dok je finansijski obim prometa bio veći za 118,38% što iznosi 55.366.790,00 dinara.\nPšenica je bila najzastupljenija roba u berzanskom prometu i obuhvatala je preko 2/3 trgovanja. Cena se kretala u rasponu od 17,40 do 17,70 din/kg bez PDV-a. Iako je tokom nedelje beležen uzlazni cenovni trend, nedeljni ponder je za 0,51% niži u odnosu na upoređujući podatak iz prethodne nedelje i iznosio je 17,56 din (19,32 din/kg sa PDV-om). Ono što je značajno kod pšenice novog roda jeste to da su vremenski uslovi uticali na pad prinosa, ali i očigledno dobar prosečan kvalitet hlebnog zrna.\nCena kukuruza je imala uzlazni trend i kretala se od 16,80 do 17,20 dinara. Nedeljni ponder iznosi 16,86 din (18,54 din/kg sa PDV-om) i za 0,55% je niži u odnosu na prethodnu nedelju. U odnosu na cenu u istom periodu prethodne godine kukuruz je jeftiniji za 4,2%.\nZrno soje i dalje beleži rast. Novi ovosezonski rekord je zabeležen ove nedelje i nalazi se na nivou od 56,00 din/kg bez PDV-a, što je najviša cena od sredine jula 2014. godine. Prosečna cena ove nedelje iznosi 55,78 din/kg bez PDV-a (51,36 din/kg sa PDV-om), što predstavlja rast od 2,36%.\nRaž je prometovana po ceni od 17,00 dinara (18,70 sa PDV-om). Pored toga su prometovani stočno brašno po 10,91 din (12,00 din sa PDV-om) i tritikale po 15,50 din (17,05 din/kg sa PDV-om).


Američka vojska se domogla ruskog protivvazdušnog raketnog sistema "Pancir S1" | WebTribune\nHome U FOKUSU Američka vojska se domogla ruskog protivvazdušnog raketnog sistema “Pancir S1”\nBritanski list „Tajms“ tvrdi da je prošle godine u Libiji na bojnom polju zaplenjen ruski samohodni protivvazdušni raketni sistem „Pancir S1“, koji je potom tajno dostavljen u američku vazduhoplovnu bazu u Nemačkoj.\nKako piše list, PVO sistem „Pancir S1“ „zarobljen“ je u junu 2020. godine, kada su snage Libijske nacionalne armije maršala Halife Haftara učestvovale u bici za Tripoli. Tvrdi se da je „Pancir“ osvojen nakon zauzimanja vazduhoplovne baze tokom protivnapada.\nList, međutim, ne precizira ko je tačno „zarobio“ ovaj raketni sistem.\n„Tajms“ tvrdi da je na aerodrom Zuvara američkim vojnim transportnim avionom C-17 „Gloubmaster“ stigla specijalna jedinica za transport raketnog sistema u vazduhoplovnu bazu „Ramštajn“ u Nemačkoj.\nNapominje se da su „Pancir“ navodno od Rusije kupili UAE, a zatim poslali u Libiju kao podršku snagama lojalnim Haftaru.\nU Libiji i dalje traje sukob između Vlade nacionalnog sporazuma Fajeza Saradža, koja kontroliše Tripoli i teritorije na zapadu zemlje, i Libijske nacionalne armije pod komandom maršala Halife Haftara, koja sarađuje sa parlamentom koji predsedava na istoku.\nVladu nacionalnog sporazuma podržavaju Turska i Katar, a LNA Egipat i UAE. Ministarstvo spoljnih poslova Rusije ranije je izjavilo da bi cilj napora u Libiji trebalo da bude obnavljanje suvereniteta i državnosti zemlje.\nRusija igra značajnu ulogu u rešavanju libijske krize, radeći kao posrednik i pokušavajući da održava odnose sa svim sukobljenim stranama.\nZamenik ruskog ministra spoljnih poslova Mihail Bogdanov rekao je da će Moskva podsticati sve spoljne igrače da promovišu rešavanje situacije u Libiji i da tamo ne postoji vojno rešenje.


Pandurević: Tegeltijin zet da objasni odakle mu novac za kupnju firme "Energoinvest-RAOP" - ISTOK - www.istokrs.com | Vijesti iz Istočne Hercegovine\nHome /Nekategorisano/Pandurević: Tegeltijin zet da objasni odakle mu novac za kupnju firme “Energoinvest-RAOP”\nBivša zastupnica u Parlamentarnoj skupštini BiH i visoka funkcionerka SDS-a Aleksandra Pandurević rekla je za Klix.ba kako je na sceni svjesni plan uništavanja nekadašnje firme “Energoinvest-RAOP”, a čiji je sadašnji vlasnik zet kandidata za predsjedavajućeg Vijeća ministara BiH i bivšeg ministra finansija RS-a Zorana Tegeltije.\nPreduzeće “Elektroinženjering” Banja Luka, vlasnik imovine bivšeg “Energoinvesta” u Istočnom Sarajevu, saopštilo je da požar koji je izbio prošle sedmice nije podmetnut već da je riječ o nesretnom slučaju. Ovo preduzeće najavilo je krivične postupke protiv ministra vanjske trgovine i ekonomskih odnosa BiH Mirka Šarovića i drugih osoba koja su izjavama, kako kažu, neistinitih podataka ugrozile poslovne interese i narušila njihov ugled.\nOvim povodom reagovala je visoka funkcionerka SDS-a Aleksandra Pandurević koja je u izjavi za Klix.ba kazala kako jučerašnje saopštenje vlasnika Elektroinženjeringa Milana Keserovića, inače zeta bivšeg ministra finansija RS-a Zorana Tegeltije, u potpunosti je demaskiralo svu tragediju nekadašnje firme “Energoinvest-RAOP”.\n“Prije svega nije tačno da u čitavoj priči nema interesa države. Ima itekako. To preduzeće je državi dužno blizu dva miliona KM i postavlja se pitanje kako su im naprasno odblokirani račini nakon 1.300 dana blokade, i kako će država naplatiti svoja potraživanja? Dalje, Vlada RS-a je bila ranije vlasnik dijela mašina koje je ustupila ovom preduzeću na korištenje. Tačnije, ustupio ih je bivši ministar finansija Zoran Tegeltija preduzeću čiji je direktor njegov zet. Šta je s tim mašinama, pitamo premijera Radovana Viškovića koji je zagovornik transparentnosti? Da li su i one završile u Zenici kao staro željezo, da li ih je Elektroinženjering otkupio od Vlade RS, po kojoj cijeni i ko je potpisao ugovor?”, upitala je Pandurević.


Američka vlada neće voditi proces između Beograda i Prištine, to je posao za Evropsku uniju (EU), "ali ćemo biti tamo da pomognemo koliko možemo", rekao je ambasador SAD u Srbiji Kajl Skat u intervjuu za agenciju Fonet i dodao da je “ovo dobro vreme za pregovore, kako bi se došlo do kopromisa i normalizacije odnosa dve strane”.\n"Ali, kakva će biti normalizacija i kakav će biti sporazum, mi još ne znamo", napomenuo je Skat, ističući da SAD podržavaju EU u ovom procesu. Prema njegovim rečima, "bilo koje trajno rešenje trebalo bi da dođe od strane pregovarača, odnosno iz Beograda i Prištine".\n"Ne može međunarodna zajednica reći jedno ili drugo i da svi to primene, nego mora biti od vas i Kosova. Mora biti nešto što je trajno, što se može sprosvesti, a ne neka nesprovodiva ideja", rekao je Skat.\nRešenje mora dati stabilnost regionu, a ne da region učini nestabilnim, naveo je on i rekao da SAD nemaju "crvenu liniju", niti kažu da će "prihvatiti bilo šta što dolazi od Beograda i Prištine".\n"Ali, kažemo da smo otvoreni za rešenje i otvoreni smo da vidimo kakav je dogovor između Beograda i Prištine, a znamo i da neće biti dogovora, ako nema pregovora", rekao je Skat.\n"Mislimo da takse nisu pomogle u ovoj situaciji i da treba naći način da idemo za sto, da govorimo o problemima", rekao je ambasador SAD.\n"Znamo i da sam predsednik Vučić kaže da to više nije realno i nije prihvatljivo u Srbiji, a rukovodstvo Kosova kaže i da njima to nije prihvatljivo", podsetio je Skat.\n"Mi nikada nismo izrazili tu vrstu rešenja, jer mi, kao što smo rekli, mislimo da to treba da budu pregovori između Kosova i Srbije", precizirao je američki ambasador i podsetio da je Kosovo za SAD nezavisna zemlja. A dve nezavisne zemlje mogu da odluče o granici između njih, kaže Skat.


Istraga o tragediji u kasarni "Jarčuljak" u kojoj je poginuo Pavel Krajči (21)\nBojevo punjenje u školskom bacaču\nNesreća mogla da bude i gora jer se u momentu eksplozije, na poligonu nalazilo pedesetak vojnika i starešina. Povređeni van životne opasnosti\nKRALJEVO (Srna) - Zdravstveno stanje 11 povređenih vojnika u eksploziji ručnog raketnog bacača "zolje" u kraljevačkoj kasarni "Jarčuljak" je stabilno i svi su van životne opasnosti.\nU nesreći, koja se desila u četvrtak, poginuo je vojnik Pavel Krajči (21) iz Bačkog Petrovca, koji se na osluženju vojnog roka nalazio od juna. Četvorica teže povređenih vojnika su odmah prebačeni u Beograd, dok su ostali hospitalizovani u Zdravstvenom centru Studenica. "Svi vojnici koji su u Kraljevu su dobrog su zdravstvenog stanja", rekao dežurni lekar bolnice Studenica.\nPrema rečima učesnika nesreće, tragedija je mogla biti i znatno gora, jer se u trenutku eksplozije na poligonu nalazilo 50-ak mladih vojnika i njihovih starešina. "Videli smo da je "zolja" puna, da liči na pravu, ali vodnik je rekao da priđemo i da je pogledamo, jer je reč o školskom raketnom bacaču. U tom trenutku neko je pritisnuo neko dugme, ne znam koje jer nije bilo obarača, posle čega je usledila eksplozija" - rekao je Predrag Janjić, jedan od povređenih vojnika. Vojnike je preksinoć obišao i načelnik Generalštaba Vojske SCG general Branko Krga, koji je rekao da se ovakve nesreće događaju i pored svih mera koje preduzimaju nadležni. Ručni raketni bacač koji je eksplodirao u kasarni ne nalazi se u evidenciji arsenala Vojske SCG i nalazio se u priručnom magacinu. Ministar odbrane Boris Tadić rekao je da je do nesreće došlo "zbog kriminalnog nemara komandnih struktura", ali nije isključio ni mogućnost diverzije.\nNadležni istražni organi nalaze se u kraljevačkoj kasarni, gde rade na detaljnoj istrazi. Za sada se utvrđuje kako se umesto školskog, u ručnom bacaču našlo bojevo punjenje. Po završetku istrage, kako je najavljeno, biće izdato zvanično saopštenje.\nIzveštaj MUP-a o poslovanju u prvoj polovini godine\nPerica Marković (42) sa lažnim dokumentima uhvaćen u Podgorici\nPolicija utvrđuje identitet žene nastradale u požaru


Članovi Predsjedništva BiH na trilaterali u Turskoj / Saopštenja / Počasni konzulat Bosnе i Hercegovinе u Ukrajini\nČlanovi Predsjedništva BiH na trilaterali u Turskoj\nU Ankaru, na trilateralni samit, danas putuju članovi Predsjedništva BiH, predsjedavajući kolektivnog šefa države Nebojša Radmanović, bošnjački član Predsjedništva Bakir Izetbegović i hrvatski član Željko Komšić.\nPrema Protokolu danas je planirana svečana večera koju će za članove Predsjedništva BiH i predsjednika Srbije Tomislava Nikolića prirediti predsjednik Turske Abdulah Gul.\nMinistri spoljnih poslova tri države, Ivan Mrkić, Zlatko Lagumdžija i Ahmet Davutoglu, održali su prošle nedjelje u Sarajevu pripremni sastanak za samit u Ankari.\nMrkić je u Sarajevu najavio i da će u Ankari biti potpisan sporazum o ekonomskoj saradnji tri države.\nKako je potom saopšteno iz Vlade Srbije, taj sporazum će 14. maja potpisati potpredsjednik Vlade Srbije i ministar spoljne i unutrašnje trgovine i telekomunikacija Rasim LJajić, ministar ekonomije Turske Zafer Čaglajan i ministar spoljne trgovine i ekonomskih odnosa Bosne i Hercegovine Mirko Šarović.\nSporazumom se predviđa unapređenje svih vidova ekonomske saradnje između tri države, proširivanje partnerstava u privrednim sektorima od strateškog značaja strana potpisnica, kao i sprovođenje aktivnosti u cilju zajedničkog nastupa na tržištima drugih zemalja sveta.\nGlavna / Saopštenja / 2013 / 05 / Članovi Predsjedništva BiH na trilaterali u Turskoj


Vučić: Želimo da kupimo oružje od Rusije | Skandalozno\nPredsednik Vučić: Želimo da kupimo oružje od Rusije\nVladimir Putin i Aleksandar Vučić – foto: AP\nSrbija je na evropskom putu, ali nema nameru da se pridruži NATO, poručio je predsednik Srbije Aleksandar Vučić u intervjuu za Tass uoči posete Moskvi, a istovremeno je rekao da Srbija planira da kupi najmanje šest ruskih vojnih helikoptera i sistema vazdušne odbrane.\n– Srbija je na evropskom putu, ali razlika između Srbije i drugih zemalja u regionu je u tome što Srbija ne želi da se pridruži NATO. Mi smo izabrali put vojne neutralnosti i ja sam to nedavno rekao liderima država članica NATO. Mi to ne krijemo – izjavio je Vučić u danas objavljenom intervjuu, koji je ruskoj agenciji dao u Beogradu.\nPredsednik Srbije je, takođe, naveo da je pre 10 dana bio u sedištu NATO u Briselu i da je 29 lidera država članica Alijanse informisao da naša zemlja nema nameru da se pridruži tom savezu.\n– Srbija će održati svoju vojnu neutralnost. To je bila politika Srbije i tako će biti i dalje – istakao je Vučić.\nOn je, u intervjuu ruskoj agenciji Tass, podsetio da je Srbija dobila šest ruskih vojnih aviona MiG-29, koji su podvrgnuti procesu modernizacije, izrazivši očekivanje da će oni biti u punoj operativnoj gotovosti u roku od nekoliko meseci.\n– Uz to, želimo da kupimo oružje – najmanje šest vojnih transportnih helikoptera i sistema vazdušne odbrane – rekao je predsednik Srbije.\nOn je naglasio da je Srbija nezavisna i vojno neutralna zemlja, te da stoga mora biti snažna u vojnom pogledu kako bi mogla da brani svoju teritoriju.\nfoto: Facebook/Министарство одбране и Војска Србије\n– Nadam se da ću o tome i o mnogim drugim temama razgovarati sa Vladimirom Putinom – najavio je Vučić.\nSUOČAVAMO SE SA OZBILJNIM PRITISCIMA ZBOG DOBRIH ODNOSA SA MOSKVOM\nPredsednik Srbije Aleksandar Vučić, uoči predstojeće posete Moskvi, poručio je ruskom narodu da treba da znaju da zvaničnom Beogradu nije uvek lako, ali da je Srbija jedina zemlja među onima koje teže članstvu u EU, koja nikada nije glasala protiv Rusije i koja nikada nije i neće uvesti sankcije Rusiji.\nOdnosi sa Rusijom prioritet su Srbije za budućnost, kazao je predsednik Vučić za Tass.\n– Ali to nije samo pitanje naših tradicionalnih odnosa, kao što neki tvrde. To je pitanje našeg budućeg odnosa, pošto vidimo Rusiju kao jednog od ključnih partnera u budućnosti a ne samo u prošlosti sa njenim velikanima kao što su Dostojevski, Jesenjin i Puškin, koje bi vam pomenuo i svaki Amerikanac. Mi smatramo Rusiju kao našeg partnera na političkom, ekonomskom i svakom polju – istakao je predsednik Vučić.\nSrpski predsednik kaže da je za razvoj srpsko-ruskih odnosa uvek više zaslužan ruski predsednik Vladimir Putin nego mi.\nLjudi u Srbiji poštuju i vole Rusiju, ali mi smo mala zemlja i samo zahvaljujući Putinovom liderstvu, pažnja se obraća na Srbiji.\n– Ako se setimo prethodnika Vladimira Putina, Srbija jedva da je postojala za njih, pošto su Jeljcinovi sastanci sa predsednikom (Slobodanom) Miloševićem bili veoma retki – podsetio je.\n– Putin nije značajan samo za ruski narod, već tokom svog mandata on vodi brigu i pokazuje pažnju i srpskom narodu i mi smo mu veoma zahvalni na tome – rekao je predsednik Vučić.\n– Nadam se da ću na našem sastanku razgovarati o globalnim pitanjima i da ću još jednom zahtavliti Ruskoj Federaciji na njenom podrški teritorijalnom integritetu Republike Srbije. To nisu prazne reči, već istinska zahvalnost – kazao je predsednik Srbije.\nObjasnio je i da Srbija nije i neće ni u budućnosti uvesti sankcije Rusiji.\nUz podsećanje da je to već puno puta do sada rekao ne samo ruskim medijima, već i svima drugima, predsednik Vučić je ponovio da Srbija neće uvesti sankcije Rusiji i, kako je kazao, nijedan pritisak ne može da nas natera da promenimo ovu poziciju.\n– Želeo bih da se obratim narodu Rusije i kažem jednu stvar koju političari već znaju, ali je važno i da obični građani znaju: Nije uvek lako za Srbiju, ali setite se da je Srbija jedina zemlja među onima koje teže članstvu u EU koja nikad nije glasala protiv Rusije ni na jednom međunarodnom sastanku i koja nikad nije uvela nikakve sankcije – rekao je Vučić.\nBeograd se, istakao je, suočava sa ozbiljnim pritiskom zbog svojih dobrih odnosa sa Moskvom.\n– Ponekad kad učestvujete na nekim sastancima na Zapadu, o vezama između Rusije i Srbije od dva sata razgovara se sat i 45 minuta – naveo je srpski predsednik.\nPredsednik Srbije boraviće u poseti Moskvi od 18. do 20. decembra tokom koje će, kako se očekuje, razgovori sa predsednikom Rusije Vladimirom Putinom o brojnim bilateralnim i svetskim pitanjima, navodi ruska agencija.\nBudite prvi sa komentarom na članku "Predsednik Vučić: Želimo da kupimo oružje od Rusije"


Čitaku: Kosovo treba da iskoristi izolaciju Rusije i bude ozbiljnije u dijalogu sa Srbijom - Kosovo Online\n20. Maj 2022. • 08:12\nPotpredsednica Demokratske partije Kosova Vljora Čitaku izjavila je da bi Kosovo trebalo da bude ozbiljno u dijalogu sa Srbijom i da ponudi ozbiljnu ponudu za rešenje, kao i da bi premijer Aljbin Kurti trebalo da se ponaša odgovorno u dijalogu, a ne bahato, prenosi Koha.\n"Mora da nauči i koristiti naše pamćenje kako bi nas osnažio u dijalogu. Dogovore diktira politička volja jer, u suštini, problem Kosova i Srbije nije tehničke prirode, već politički. Premijer ne treba da se ponaša bahato, podsmeva i šali, jer to nikome ne deluje zanimljivo. Kosovo mora da bude ozbiljno u dijalogu", rekla je Čitaku.\nPrema njenim rečima, važan je zamah za postizanje sporazuma između dve strane jer je, kako je istakla, Rusija trenutno izolovana zbog sankcija.\n"Rusija ima više sankcija nego Severna Koreja i Iran, oslabljena, bez moći i uticaja unutar EU, ali još više u svetu. Saveznik Srbije je veoma slab. Ne znamo koliko će ovo stanje trajati. Moramo to da iskoristimo, da budemo ozbiljni. Znam da dijalog zahteva diskreciju. U središtu je međusobno priznanje, Vlada Kosova mora da ima ozbiljnu ponudu", dodala je ona.\nČitaku je naglasila da je spoljna politika živa procedura sa dinamikom i da je suština "prilagođavanje evropskoj infrastrukturi". Ona je rekla da opozicija u Skupštini Kosova ima konsenzus na temu dijaloga.\n"Videli smo koordinaciju kosovske opozicije u parlamentu u mnogim tačkama. Mnoga su pitanja koja nas dele, ali pokušaćemo da u oblasti spoljne politike odražavamo širi konsenzus", dodala je Čitaku.\nKomentarišući slučaj ambasadora Kosova u Hrvatskoj Martina Berišaja, koji je umešan u finansijski skandal u Sloveniji, Čitaku je rekla da je on počinio krivično delo neprijavljivanjem imovine Agenici protiv korupcije.\n"Ako ništa drugo, ambasador Berišaj je sakrio imovinu i to je krivično delo i za takve stvari su bile mnogo oštrije mere od razrešenja. Kako je gospodinu Berišaju dato uverenje, odnosno državljanstvo za jedan dan, pošto je za to potrebna procedura, da li je izvršena verifikacija, jer se videlo da ima registrovane poslove koji nisu prijavljeni, želela bih da znam da li je verifikacija izvršena u ovom slučaju", upitala je Čitaku.\nČitaku je komentarišući posetu premijera Aljbina Kurtija Sjedinjenim Američkim Državama rekla da to liči na studijsku posetu organizovanu za poslanike ili novinare.\n"Vidim da je premijer morao da poseti Ameriku. Nikada se nije desilo da premijer ili predsednik dođe u zvaničnu posetu SAD i da se ne sastane sa državnim sekretarom ili potpredsednikom", rekla je Čitaku.\nČitaku je navela i de je pristup Kosova u odnosu na Grčku bio pogrešan, kada je reč o projektu gasovoda.\n"Pre tri dana premijer Grčke je bio u Beloj kući i jedna od ključnih tačaka razgovora je bio projekat gasovoda i mislim da smo izgubili slučaj, učešće Kosova u ovom projektu bi bilo korisno u geopolitičkom kontekstu i kao vrednost. Odnos sa Grčkom bi takođe bio pojačan", rekla je Čitaku.\nVljora Čitaku Aljbin Kurti dijalog Rusija Srbija Rešenje\nČitaku: Neće biti ubrzanog puta za Kosovo ka Savetu Evrope\nPotpredsednica Demokratske partije Kosova Vljora Čitaku rekla je da za Kosovo neće biti ubrzanog puta ka članstvu u Savetu Evrope, prenosi Koha.\nČitaku: Kurti tokom posete SAD nema pratnju tajne službe


Vesti online / Vesti / Svet / "Pravite vojsku - ali uz saglasnost NATO-a"\n"Pravite vojsku - ali uz saglasnost NATO-a"\nSAD insistiraju na apsolutnoj transparentnosti kada je reč o stavu evropskih zemalja po pitanju stvaranja sopstvene vojske - ona mora biti kao dopuna Alijansi, a ne kao njena zamena, izjavio je stalni predstavnik SAD pri EU Gordon Sondelend.\n- To je izuzetno osetljivo pitanje za nas. Mi smo dužni naše građane redovno da obaveštavamo zbog čega svake godine šaljemo na desetine milijardi dolara na zaštitu Evrope od Rusije i drugih neprijateljskih snaga, iako bi te pare mogle biti iskorišćene za unutrašnje stvari - istakao je.\nPrema njegovim rečima, situacija se komplikuje budući da je Evropa rešila da može samostalno da se brani uz pomoć sopstvenih oružanih snaga, što podriva samu Alijansu.\n- Zbog toga se nadamo da će bilo kakva odluka EU o stvaranju sopstvenih oružanih snaga biti u punoj saglasnosti sa NATO-om - dodao je.\nZa Ameriku je važna i apsolutna transparentnost Evrope i kada je reč o finansijama, budući da EU u velikoj meri učestvuje u finansiranju Alijanse, zaključio je Sondelend.\nSVET EU i SAD spremaju nove sankcije Rusiji\nSVET Amerika uvodi carine Evropskoj uniji


Eksperti EU za vanjske granice u posjeti Crnoj Gori\nEkspertska misija Evropske unije (EU) iz oblasti vanjskih granica, u kojoj su nezavisni ekspert iz Finske i predstavnici Evropske komisije (EK) zaduženi za pitanja bezbjednosti i unutrašnjih poslova, boraviće u Crnoj Gori do 1. jula.\nKako je saopšteno iz Ministarstva vanjskih poslova i evropskih integracija, članovi ekspertske misije će tokom boravka u Crnoj Gori održati niz sastanaka s predstavnicima Ministarstva unutrašnjih poslova i Sektora granične policije.\n"Sastanci će biti prilika da crnogorska strana predstavi evropskim kolegama Nacrt šengenskog akcionog plana koji je Vlada Crne Gore utvrdila 21. aprila, a koji je potom upućen EK na mišljenje", kaže se u saopštenju.\nNavodi se da će crnogorska strana, tokom misije, predstaviti trenutno stanje u oblasti vanjskih granica, s posebnim osvrtom na administrativne kapacitete u kontekstu nedavne reorganizacije policije.\nKako se dodaje, misija će biti prilika i za predstavljanje dinamike sprovođenja Strategije integrisanog upravljanja granicom, rezultata u oblasti borbe protiv korupcije i organizovanog kriminala na granici, kao i saradnje s EU u toj oblasti.\n"U kontekstu bilateralne saradnje sa susjednim zemljama, crnogorska strana će članove ekspertske misije upoznati sa dinamikom zarušavanja alternativnih puteva za ilegalni prelazak državne granice", saopšteno je iz Ministarstva.


Umetnici oslikavaju pokretni mural za Novi Sad - Moja Srbija\nU Novom Sadu, ovogodišnjoj Evropskoj prestonici kulture, u toku su kreativni radovi na oslikavanju pokretnog murala koji će javnosti svečano biti predstavljen 9. maja, na Dan Evrope. Na ovom kulturnom projektu radi osam mladih umetnika koje je stručni žiri odabrao za ovu priliku povodom inicijative „Naslikaj mi budućnost Evrope”.\nOvi predstavnici različitih kultura, tradicija, mišljenja, ali i umetničkih prosedea, u jednom su saglasni – budućnost Evrope leži u solidarnosti, nezi tradicije i raznolikosti, uzajamnom razumevanju i poštovanju prirode i svih drugih živih bića. Njihovi radovi, predstavljeni kroz inicijativu „Nacrtaj mi budućnost Evrope”, govore univerzalnim jezikom bogate evropske humanističke tradicije, na originalan, moralan i umetnički relevantan način, pa nema razloga da ne mislimo da će i njihov zajednički projekat u sebi poneti iste ove principe. Po svemu sudeći, sva je prilika da će predstojeći mural koji se radi na pokretnom panou iznedriti jednu snažnu i inspirativnu projekciju zajedničke budućnosti evropskih naroda.\nInicijativa „Nacrtaj mi budućnost Evrope”, organizovana pod pokroviteljstvom Delegacije Evropske unije u Srbiji, u saradnji sa kompanijom New Moment New Ideas i partnerstvom sa Gradskim većem za kulturu Novog Sada, jedna je u nizu mnogobrojnih kulturnih izvedbi koje će na društveno angažovan način predstaviti Novi Sad, ovogodišnju Evropsku prestonicu kulture.\nTags: Dan Evrope, Novi Sad, Umetnost\n« Z++ se vraća u Beograd i Novi Sad\nDan Narodnog muzeja Srbije »


Odluka Turske da kupi ruske raketne sisteme protivvazdušne odbrane "S-400" vredna je tenzija u odnosima Ankare i Vašingtona, izjavio je turski predsednik Redžep Tajip Erdogan.\n- Sami kupujemo svoje oružje - naglasio je Erdogan za "Njujork tajms".\nOn je podsjetio da su generalni sekretar NATO-a Jens Stoltenberg i bivši predsednik SAD Donald Tramp ranije potvrdili da Turska "ima pravo da bira od koga će da kupi oružje".\nPrema njegovim rečima, da su SAD prodale Turskoj raketne sisteme "patriota", Ankara ne bi morala da kupuje "S-400", preneo je TAŠ.\n- Mislim da je bilo vredno tenzija. Možemo da jačamo našu odbranu onako kako mi želimo - rekao je Erdogan na pitanje novinara da li su postupci Ankare bili vredni tenzija sa Vašingtonom.\nMoskva i Ankara potpisale su ugovor o isporuci ruskih sistema 2017. godine, čime je Turska postala prva članica NATO-a koja je kupila "S-400" od Rusije. SAD su nakon toga saopštile da Turska zbog te odluke više ne može da učestvovuje u programu proizvodnje aviona "F-35".\nPredsednik Erdogan upozorio na strašne posledice klimatskih promena: "Vodiće se borba za vodu i hranu"


E2E priča – Job info centar i u vašem gradu – Kruševcu – ECKarijera\nPoslednje ažurirano апр 28, 2022\nMladi kojima je potrebna pomoć prilikom odabira obrazovnog puta, nalaženja posla, izbora ili promene karijere, ali i kompanije koje žele podršku pri pronalaženja praktikanata i njihove obuke, na teritoriji Rasinskog i Pomoravskog okruga, od nedavno za to mogu da se obrate Job info centru Kruševac.\nJob info Kruševac je centar za pružanje stručne podrške, otvoren je u okviru programa „Znanjem do posla“, koji za područje pomenutih okruga sprovodi kruševačko udruženje „Edukativni centar”. Upravo u prostorijama tog udruženja nalazi se pomenuti centar.\n„Ključna uloga Job info centra jeste da pomaže đacima, studentima i nezaposlenima u razvoju znanja i veština koje će im biti značajne pri zapošljavanju, u sticanju radnog iskustva nakon školovanja i studiranja, da pruži saznanja o svetu poslovanja, te da pripremi đake i studente za uspešan prelazak na sledeći nivo razvoja karijere nakon diplomiranja, odnosno pronalaska posla“, rekla je Violeta Stevović, koordinatorka programa karijernog vođenja i savetovanja u okviru programa „Znanjem do posla“.\nU okviru Job info centra, dodala je ona, radi se na promociji i primeni programa i mera kojima se unapređuju kapaciteti zapošljivosti, povećava konkurentnost mladih na tržištu rada i time doprinosi njihovom većem zapošljavanju.\n„Budući da ulaz na tržište rada za mnoge mlade ljude predstavlja ozbiljan izazov, kroz program „Znanjem do posla“ obezbeđujemo informativnu, savetodavnu, edukativnu i praktičnu podršku za uspešnu tranziciju između obrazovanja i zapošljavanja“, objasnila je Stevović.\nGlavni fokus je doprinos ličnom i profesionalnom razvoju mladih, kroz jačanje njihovih znanja, veština i stavova i pružanje podrške u procesu donošenja odluka o izboru i razvijanju karijere\n„Naši karijerni savetnici pružaju stručnu podršku mladima u sticanju samopouzdanja kako bi napravili važne karijerne izbore koji su uverljivi, ali i prilagođeni njihovim potrebama“, napomenula je ona.\nKarijerno savetovanje sprovodi se kroz grupne radionice, individualno savetovanje, informisanje o mogućnostima daljeg obrazovanja i usavršavanja, realne susrete sa zanimanjima i svetom rada te radionice za sticanje mekih, prenosivih veština koje poslodavci traže.\nUsluge Job info centra su besplatne, a namenjene su učenicima, nezaposlenima i poslodavcima.\nĐaci mogu da dobiju informacije o mogućnostima daljeg obrazovanja i usavršavanja, zanimanjima i profesijama, o stipendijama, nagradnim konkursima i putovanjima, kao i pomoć prilikom prijavljivanja na različite programe.\n„Za njih su tu i saveti iz prve ruke: susret poslodavaca, đaka i studenata, razgovor i predstavljanje kompanije, kako bi se pomoglo đacima, studentima i nezaposlenima da bolje razumeju svet poslovanja i kulturu poslovanja različitih kompanija i da savladaju veštine neophodne za organizovanje i uspešno vođenje sopstvene karijere“, dodala je naša sagovornica.\nNezaposleni dobijaju informacije o zanimanjima i profesijama, poslodavcima i aktuelnim slobodnim radnim mestima, mogu da nauče savremene tehnike traženja posla, dobiju individualno savetovanje pri donošenju odluka važnih za razvoj karijere. O okviru podrške koja je njima namenjena su i radionice o pisanju radne biografije, pripremi motivacionog i propratnog pisma, radionice za aktivno traženje posla i priprema za prvi susret sa poslodavcem koja obuhvata i simulaciju intervjua.\nŠto se poslodavaca tiče podrška se ogleda u oglašavanju konkursa za posao, potom pomoći pri koncipiranju, pripremi i realizaciji programa, obuka i treninga u kompaniji, pomoći u prikupljanju prijava, predselekciji i selekciji kandidata i organizovanju intervjua sa kandidatima.\nSedište Edukativnog centra je u Ulici Despota Uglješe br. 8 u Kruševcu, a broj telefona na koji zainteresovani mogu dobiti dodatne informacije je 037/243004.\nE2E priča – Stručni saveti na životnoj raskrsnici


Hleb ne sme da poskupi više od tri dinara : Nadlanu.com\nHleb ne sme da poskupi više od tri dinara\nObjavljeno 10. avg 2012. / 12:40:06\nBEOGRAD, 10. avgusta 2012. (Beta) - Hleb u Srbiji ne bi trebalo da poskupi više od tri dinara po vekni što znači da bi "maksimalna opravdana cena" mogla da bude 47 dinara, saopštio je u petak Pokret za zaštitu potrošača Srbije.\nPredsednik tog udruženja Petar Bogosavljević izjavio je na konferenciji za novinare da je zahtev Unije pekara da vekna hleba "sava" od 500 grama poskupi za deset dinara, potpuno neopravdan i da bi negatvno uticao na standard gradjana.\nKako je rekao, hleb ne bi smeo da poskupi pre 30. septembra kada ističe važenje Uredbe o ograničenju cene hleba na 44 dinara, a potom bi maksimalno poskupljenje koje je opravdano moglo biti šest odsto, i nova cena do 47 dinara. To bi pokrilo povećanje troškova pekara.\nBogosavljević je naveo da poskupljenje hleba za 22 odsto, na 54 dinara, koje traže pekari, potpuno neosnovano i, uz to, po toj ceni veliki deo siromašnih gradjana Srbije ne bi mogao ni da kupi hleb.\n"Unija pekara Srbije zloupotrebljava početak elementrane nepogode u Srbiji izazvane sušom jer ona ne ugrožava pekarstvo", ocenio je Bogosavljević.


Jedini čovek kome svi političari veruju (VIDEO) - JuGmedia\nNe postoji odbornik opozicionih ili onih iz vladajuće koalicije koji barem jednom nije zatražio pomoć od njega. Skupštinski odbori bukvalno ne mogu da funkcionišu ukoliko ih on ne organizuje. Za šest godina, koliko radi u lokalnoj samoupravi, uspeo je da postane čovek od poverenja, a za sebe kaže da je od 7 do 15 samo običan gradski činovink.\nIza sebe ima par napisanih knjiga, dugogodišnji radni staž u nevladinom sektoru, a danas sav skupštinski material prođe kroz njegove ruke.Ne voli da se hvali time i da je jedan od retkih uspešnijih pripadnika romske nacionalne manjine u Leskovcu.\n“Ja na te stvari gledam sasvim drugačije. Većina Roma za neke svoje neuspehe opravdavaju time što su druge nacionalne pripadnosti. Ja sebe smatram pre svega građaninom Republike Srbije, službenikom Gradske uprave. Ja od 7 do 3 nisam Rom, ja sam u službi građana”, kaže Alilović.\nSvoj posao pokušava da odradi na najbolji mogući način I misli da je zbog toga u lokalnoj samoupravi u Leskovcu stekao status čoveka od poverenja.\n“Ako vi ne znate da odradite svoj posao, ne može vam pomoći ni politička, ni nacionalna, niti bilo kakva druga pripadnost. Ako odgovorno pristupate onome što radite, kao i svemu u životu, rezultati su neminovni”, zaključuje Alilović.\nKoliko poverljivih papira prođe kroz njegove ruke i šta o njemu kažu najbliži saradnici pogledajte u kratkom dokumentarnom filmu “Čovek od poverenja” u produkciji juGmedie:


Igor Conić, 08.06.2012. 0 1 min za čitanje\nSavet zelene gradnje Srbije 28. i 29. juna u Sava centru u Beogradu organizuje dvodnevno predstavljanje održivih građevinskih materijala i sistema gradnje koji su dostupni na srpskom tržištu, najavili su organizatori.\nIskusni stručnjaci iz građevinske industrije upoznaće učesnike sa uticajima proizvoda na životnu sredinu i zdravlje ljudi – od procesa proizvodnje, preko transporta i upotrebe, do reciklaže ili procesa odlaganja.\nTakođe, oni će predstaviti rešenja koja u tom smislu nude vodeći proizvođači građevinskih materijala kod nas i u svetu, kao i sve prednosti ponude održivih materijala u Srbiji.\nProizvođači i distributeri održivih građevinskih materijala u Srbiji organizovani su u nezavisnom udruženju Savet zelene gradnje Srbije koje je član Svetskog saveta zelene gradnje, najveće međunarodne mreže posvećene održivosti u građevinarstvu.\nSrpsko tržište pokazuje veliko interesovanje za građevinske materijale koji imaju manje štetan uticaj na životnu sredinu.\nČlanovi Saveta koji će predstaviti kriterijume i standrade za održivost materijala ujedno su i najpoznatiji proizvođači na domaćem i međunarodnom tržištu: Knauf Insulation, Armstrong, Lafarge, Rigips, Simprolit, Firestone, Sika i Ytong, navedeno je u saopštenju.\n#zelena gradnja #zeleni materijali #zeleno


Druga godišnja konferencija: Sloboda medija u Srbiji 2018 - CAAS\nDruga godišnja konferencija: Sloboda medija u Srbiji 2018\nPiše: CAAS28/12/201911 novembra, 2020Nema komentara\nDruga godišnja konferencija o slobodi medija u Srbiji realizovana je 15. decembra 2018. od 10h održati u Medija centru (Terazije 3), u saradnji sa Fridrih Nauman fondacijom za slobodu.\nKonferencija je za cilj imala da široj javnosti pruži uvid u značaj i stanje novinarstva i slobode medija u Srbiji, kao i da omogući povezivanje između studenata novinarstva i mladih novinara sa jedne i relevantnih aktera iz medijske sfere sa druge strane.\nU okviru konferencije realizovane su tri panel diskusije sa temama poput istraživačkog novinarstva i stanja slobode medija u Srbiji, kao i bezbednošću domaćih novinara u proteklih godinu dana, a govorili su novinari i urednici domaćih dnevnih i nedeljnih listova, medijski eksperti i profesori Univerziteta u Beogradu.\nU okviru konferencije održano je i takmičenje za najbolju selfi reportažu na kome su nagrađene najbolje reportaže polaznika naših programa, a dodeljene su i diplome polaznicima druge generacije našeg jednosemestralnog edukativnog programa Škola novinarstva.\nRealizovan je i niz intervjua sa govornicima tribine, koje možete pogledati na našem YouTube kanalu.\nSelfi reportaže možete pogledati ovde.\nPrethodni članakŠta smo (u)radili 2019.\nSledeći članakMediji u Srbiji 2019 - treća godišnja konferencija


Početna » Vesti » „Šumadijski sajam poljoprivrede“ – tradicija duga 15. godina\n„Šumadija sajam“ kao treće profesionalno sajmište tokom kalendarske godine, organizuje brojne sajamske manifestacije, od kojih je svakako najznačajnija manifestacija „Šumadijski sajam poljoprivrede“, kao sajam sa tradicijom dugom 15. godina.\nU svom izlagačkom delu Sajam poljoprivrede se iz godine u godinu širio, od čega se poslednjih nekoliko godina u sajamskoj hali na 1600 m2, kao i na spoljašnjem delu sajma na preko 4000 m2 predstavi preko 100 izlagača iz zemlje i inostranstva.\nBrojne tematske izložbe, stručna predavanja i panel diskusije pokazatelj su da je „Šumadijski sajam poljoprivrede“ u pravom smislu reči jesenja smotra agrara.\nTokom sajamskih dana bogat prateći program čini ovu manifestaciju još sadržajnijom, od čega treba istaći izložbe u stočarstvu, izložbe sitnih životinja, kao i pčelarske izložbe, mada ne treba izostaviti ni izložbe voća i povrća.\nOve godine zabeležen je porast broja izlagača, što govori u prilog porastu interesovanja za poljoprivredu uopšte.\nNa spoljašnjem prostoru biće predstavljena kompletna poljoprivredna mehanizacija, kao i prostor namenjen tematskim izložbama, dok se u sajamskoj hali mogu pronaći brojne banke, osiguravajuće kuće, kompanije iz segmenta poljoprivrede, opštine…\nKragujevac Sajam poljoprivrede Šumadijski sajam poljoprivrede


Vesti online / Vesti / Srbija / Brnabić: Formiranje vojske Kosova šteti stabilnosti regiona\n* Glavni tužilac Suda za zločine OVK stigao u Prištinu\n* "Srbija je pretnja za region, a ne vojska Kosova"\n- Nismo bili previše emotivni - dodala je Brnabić.\nRekla je da je i u slučaju kada je šef Kancelarije za KiM Marko Ðurić doživeo teror i ponižavan na KiM bilo teško da se ne reaguje osim diplomatski.\n"Stabilnsot je važna zbog Srba na KiM i trudićemo se i dalje da na miran način rečimo sve problemima koje imamo i sa ENTSO i našim prenosnim sistemom. Trudimo se da se svaki dan vratimo za sto i objasnimo šta kažu međunarodno pravo i ugovori, kao i Rezolucija UN 1244".\n- Nadam se da će međunarodna zajednica malo glasnije i oštrije da reaguje - poručila je Brnabić istakavši da je nemoguća situacija da uvek imate jednu stranu koja je mirna, stabilna i fleksibilna i drugu koja to nije.\n- Mi ćemo i dalje biti stabilni i razgovaraćemo o radnim mestima i fakuletima i opremanju škola, domova zdravlja i drugim stvarima koje mogu da donesu bolji život na KiM. Nama je cilj mir i stabilnost - poručila je Branbić.


Medijska koalicija: Nezakoniti konkursi Vladičinog Hana, Majdanpeka i Ćuprije – LocalPress\nMedijska koalicija: Nezakoniti konkursi Vladičinog Hana, Majdanpeka i Ćuprije\nKoalicija reprezentativnih novinarskih i medijskih udruženja koju čine UNS, NUNS, NDNV, ANEM i Lokal pres neće predložiti svoje kandidate za članove konkursnih komisija u opštinama Vladičin Han, Majdanpek i Ćuprija poštujući zajednički stav da ne učestvuju u radu komisija lokalnih samouprava čiji javni pozivi nisu u skladu sa Zakonom o javnom informisanju i medijima i podzakonskim aktom.\nOpština Vladičin Han raspisala je 27. januara Javni poziv za učešće na konkursu za sufinansiranje projekata radi ostvarivanja javnog interesa u oblasti javnog informisanja u 2017. godini. Konkursom nisu opredeljeni najmanji i najveći iznos sredstava koja se odobravaju po projektu, kako je to propisano republičkim Pravilnikom o sufinansiranju projekata za ostvarivanje javnog interesa u javnom informisanju. Dva zvanična upozorenja (30.01. i 9.02.) Koalicije upućena predsedniku opštine Goranu Mladenoviću ignorisana su a konkurs Vladičinog hana nije dopunjen.\nOpština Majdanpek u svom Javnom konkursu za sufinansiranje projekata u oblasti javnog informisanja radi ostvarivanja javnog interesa u 2017. godini, objavljenom 2. februara, takođe nije opredelila najveći i najmanji iznos po projektu. Ni konkurs Majdanpeka nije izmenjen posle dva upozorenja Koalicije (3.02. i 13.02.) predsedniku opštine Dejanu Vagneru.\nOpština Ćuprija je 3. februara raspisala Javni poziv za učešće na konkursu za sufinansiranje projekata radi ostvarivanja javnog interesa u oblasti javnog informisanja u 2017. godini. Ni ovim konkursom nije opredeljen najmanji i najveći iznos koji može biti dodeljen po jednom projektu, zbog čega je Koalicija uputila primedbe predsedniku opštine Ninoslavu Eriću. Međutim, uprkos obećanju, konkurs nije korigovan.\nKako ni nakon reagovanja Koalicije novinarskih i medijskih udruženja Vladičin Han, Majdanpek i Ćuprija nisu uskladili konkurse sa Zakonom, Koalicija je odlučila da ne učestvuje u radu komisija za ocenjivanje projekata koji će se sufinansirati iz budžeta tih opština.\nBeograd – Novi Sad – Kragujevac, 21. februar 2017.


Romi više ne napuštaju školovanje kao ranijih godina\nProjekat: Inkluzija Romkinja i Roma u sektor bezbednosti\nSekretarka kancelarije za romska pitanja u Vranju Altena Asanović izjavila je u ponedeljak da gotovo nema slučajeva da romska deca u tom gradu napuštaju školovanje, kako je to bio čest slučaj pre desetak godina. Altena Asanović je za agenciju Beta kazala da je to zbog toga što i deca i njihovi roditelji shvataju da je obrazovanje jedini način da poboljšaju materijalni položaj i status u društvu.\nPrema njenim rečima, većoj zainteresovanosti romske dece za školovanje doprinela je stalna kampanja o značaju obrazovanja.\n"Ove godine smo u predškolski program upisali 81 dete u redovnom roku, a zatim je pod uticajem mobilnog tima za romska pitanja i razgovorom s roditeljima upisano još 21 dete koje nije bilo upisano u zakonskom roku. Čak smo ove godine uspeli da upišemo još 23 dece, ranijih polaznika, u predškolski program", kazala je ona.\nAltena Asanović je rekla da su uz pomoć gradske kancelarije za romska pitanja 52 romska učenika dobila preko OEBS-a stipendije EU za završetak srednje škole, a da je još 27 srednjoškolaca dobilo stipendije iz republičkog budžeta.\n"Kancelarija ne odlučuje o dodeli stipendija, ali smo pomogli učenicima oko prikupljanja dokumentacije. Najbolji način da se Romi sklone od siromaštva je obrazovanje, to stalno ponavljamo na svim radionicama koje držimo i očigledno je dalo rezultata", kazala je ona.\nPrema njenim rečima, u Vranju nema primera da romska deca koja počnu školovanje odustaju još u nižim razredima ili da ne završe ni osnovnu školu, kako je ranije bio čest slučaj, ali da ima primera "pauze u školovanju", da u vreme sezonskih poljoprivrednih radova neki učenici odsustvuju sa nastave i po dva, tri meseca.\n"Niko ne ostavlja školovanje, ali se dešava da kada roditelji idu na sezonske radove povedu i decu sa sobom. Razgovaramo i s nastavnicima i s profesorima da imaju razumevanje za takve slučajeve jer je u pitanju opstanak. To je problem, ali i nastavnici imaju razumevanja zbog situacije u zemlji", rekla je Altena Asanović.\nOna je navela da je najveći problem Roma u Vranju velika nezaposlenost i da ne može da kaže da Romi zbog svoje nacionalne pripadnosti trpe bilo kakvu diskriminaciju.\n"Imamo dobru saradnju sa službama koje se bave pitanjima Roma, ali ono što Romi najviše traže od nas je da im nadjemo posao", kazala je ona.\nPrema podacima poslednjeg popisa stanovništva, na području grada Vranja živi 4.654 pripadnika romske zajednice, što je 5,5 odsto od ukupnog broja stanovnika.


Lazanski i Radić: Ukrajini preti građanski rat\nViše nema dileme da li Ukrajini preti građanski rat, već samo da li će se i koliko proširiti i da li će dovesti do masovnih žrtava i mešanja stranih sila u sukob koji je faktički počeo, ocenili su danas domaći analitičari.\nSagovornici Tanjuga, komentator “Politike” Miroslav Lazanski i vojni analitičar Aleksandar Radić, smatraju da strani faktor ima veoma važnu ulogu u konfiktu, kao i da je preveliki rizik za Kijev da pokreće klasičnu vojnu akciju protiv dela pobunjenog naroda.\n“Pobuna se širi, ustanak proruskog stanovništva na istoku Ukrajine dobijaće na zamahu svakim danom, ali ne verujem da će Kijev smeti da upotrebi direktnu vojnu silu u vidu opšteg juriša, jer bi to bilo skopčano sa velikim žrtvama”, rekao je Lazanski.\nOn je naveo da Kijev može na silu da zauzme zgrade pod kontrolom ruskih demonstranata, jer je vojnički superioran u odnosu na njih, ali da Moskva verovatno to ne bi dozvolila, kao i da je pitanje na kakav prijem u ukrajinskoj vojsci bi naišlo takvo naređenje.\nRadić smatra da je "tok istorisjkih zbivanja krenuo ka konfliktu" i da će biti veoma teško zaustaviti proces koji je otvoren između dva politički podeljena dela Ukrajine, kao i da je "veoma važan preduslov za političku stabilizaciju je održavanje prevremenih parlamentarnih izbora sada kada Krim više nije u sastavu zemlje".\nU međuvremenu posmatrači misije OEBS došli su na istok Ukrajine odakle su izvestili o napetostima, maskiranim i do zuba naoružanim ljudima, a njihove prve prognoze su da preti pogoršanje situacije i to uskoro.\nDok Kijev okleva da po jutrošnjem isteku ultimatuma otvoreno napadne proruske snage koje ne pomišljajući na predaju zauzimaju vladine zgrade na istoku, aktuelni predsednik Oleksandar Turčinov predložio je da zajedno sa predsedničkim izborima zakazanim za 25. maj bude održan i referendum o federalizaciji zemlje.\nRuski mediji citirali su ukrajinskog politikologa Pavla Nusa koji je rekao da ponašanje liderke stranke “Otadžbina” Julije Timošenko ukazuje da predsednički izbori ipak neće biti održani u zakazano vreme.\n“Zasad ne vidim mogućnost većeg vojnog sukoba. Mislim da će Kijev nastojati da pacifikuje taj deo zemlje kombinacijom obećanja da niko neće biti gonjen i eventualnim referendumom o federalizaciji Ukrajine, a možda i pomeranjem datuma izbora”, kazao je Lazanski.\nPrema njegovim rečima, pobune u mestima na obodu Azovskog mora daju mogućnost Rusiji da posle pripajanja Krima ima potpunu kontrolu na ulazu u Crno more.\n“Moguće je da ruske specijalne snage eventualno podrže pobunjenike na istoku Ukrajine, ali se teško može očekivati direktna vojna akcija Rusije, osim ukoliko bi došlo do dramatičnog broja žrtava i ako Kijev krene tenkovima i topovima, ali to u ovom času ne verujem da bi moglo da se dogodi”, istakao je Lazanski.\nPoznati vojni komentator zaključuje da je federalizacija Ukrajine krajnji cilj Moskve i pre svega njen status vojne neutralnosti.\n“Ukoliko Kijev pristane da bude vojno neutralan, onda će i ova pobuna na istoku Ukrajine veoma brzo biti smirena”, tvrdi Lazanski.\nPonudu Turčinova Radić je ocenio kao preuranjenu uz ocenu da će Kijev da koristi sva sredstva da bi ostvario svoje političke interese i zbog toga su u jeziku propagande i političke manipulacije otvorene sve mogućnosti.\n“Ponuda o održavanju referenduma o federalizaciji je preuranjena. To jeste jedan od realnih političkih scenarija za završetak krize, ali prerano je da se očekuje da je sada u atmosferi direktne pretnje nasiljem moguće ući u ozbiljne pregovore kada su već propuštene prilike prethodnih nedelja, pre nego što su pale prve žrtve”, rekao je Radić.\nMinistar spoljnih poslova Rusije Sergej Lavrov zatražio je objašnjenje od Kijeva o medijskim izveštajima da je direktor CIA Džon Brenan boravio juče u hitnoj poseti Ukrajini.\nSvrgnuti ukrajinski predsednik Viktor Janukovič optuži je SAD za “brutalno uplitanje u situaciju”, a Brenana da je direktno odgovoran za jučerašnje krvoproliće” na istoku zemlje gde je u oružnim sukobima poginulo nekoliko ljudi.\n“Potpuno je jasno da strani faktor ima važnu ulogu. Nesporno je da Rusija nije po strani i da učestvuje u zbivanjima, ali isto tako nije sporno da će Zapad morati brzo da se opredeli koje mehanizme će da koristi kako bi spasao što spasiti može u Ukrajini”, naveo je Radić.\n"NATO samit pokazao da su SAD i Evropa U RASKORAKU oko budućnosti Alijanse"\nŽrtve Građanskog rata ponovo sahranjene u Pamploni


Imunizacija zaposlenih u JKP Šumadija – Veliki Park\nU okviru masovne imunizacije lokalna samouprava pruža podršku u organizaciji vakcinacije kolektiva javnih preduzeća. Na vakcinalnom punktu u hali Gordana Goca Bogojević u Velikom parku, u saradnji sa timom za imunizaciju Doma zdravlja, danas su prvu dozu vakcine primili zapoleni u JKP Šumadija.\nPored zakazanih vakcinacija putem e-uprave ili kol centra ili vakcinacije građana bez prethodnog zakazivanja uz ličnu kartu , koje se realizuju na šest punktova u gradu, značajne rezultate daju i organizovane imunizacije zaposlenih u javnim preduzećima tokom kojih je do sada vakcinisano oko 3,5 hiljade ljudi. Vakcinacija i poštovanje propisanih epidemioloških mera rezultirali su smanjenim brojem novozaraženih virusom korona i svi se nadamo da ćemo uskoro, postizanjem broja revakcinisanih koji je potreban za kolektivni imunitet, vratiti normalnom životu, sličnom onom pre pandemije. Nadam se da je svako od nas naučio da ceni ono što ima, zdravlje na prvom mestu. Gradonačelnik je uspeo da za Kragujevčane obezbedi sve vrste vakcina i svako ima mogućnost izbora, kaže Sanja Tucaković, članica Gradskog veća za lokalnu samoupravu koja je obišla vakcinaciju zaposlenih u ovom javno komunalnom preduzeću.\nJKP Šumadija Kragujevac ima 580 radnika a sa današnjom vakcinacijom oko 250 zaposlenih je primilo vakcinu.\nZnačaj vakcinacije je nedvosmislen i zaista je potrebno da svi zajedno pokušamo da sprečimo negativne posledice i da izbegnemo njihovo nastajanje, kaže Nemanja Dimitrijević, direktor JKP Šumadija. U JKP Šumadija do sada je oko 180 zaposlenih bilo zaraženo korona virusom i to je u velikoj meri otežavalo funkcionisanje preduzeća i svih poslova koje nam je grad poverio. U kolektivu je do sada preko 180 ljudi vakcinisano, a za danas se prijavilo 70 zaposlenih, što će biti gotovo dve trećine ukupnog broja zaposlenih u JKP Šumadija. To nam je potvrda da su ljudi svesni da samo vakcinacijom možemo da prevaziđemo pandemiju i dođemo do potrebnog stepena imuniteta kako bismo se vratili lakšem funkcionisanju i građana i naših službi.


Donacije za obnovu Notr Dama daleko nadmašuju troškove popravke - CdM\nDonacije za obnovu Notr Dama daleko nadmašuju troškove popravke\nDonacije sakupljene za obnovu pariske katedrale Notr Dam, prema prvim procjenama, daleko nadmašuju troškove popravke.\n<<<Požar u Notr Damu, katedrala spašena od totalnog uništenja<<<\nSamo 10 dana od kada su se krov i dio konstrukcije urušili u velikom požaru 15. aprila, ljudi iz cijelog svijeta obećali su da će dati najmanje 750 miliona eura za obnovu katedrale, prenosi BBC.\nPrema jednoj procjeni francuskih građevinskih ekonomista, donacije bi mogle daleko da premaše troškove obnove.\nNeki kritičari smatraju da je novac mogao bolje da se potroši na drugom mjestu. Ipak, oni koji prikupljaju novac i dalje pozivaju ljude da nastave sa donacijama, a njihov argument je da se i dalje ne zna koliko je novca potrebno za obnovu.\n“Ne možemo da kažemo ljudima da prestanu sa donacijama ako i dalje ne znamo koliko će sve to koštati”, rekla je Lorans Livi iz Fondacije Nasljeđe, institucije koja se bavi zaštitom francuske kulturne baštine.\nSindikat građevinskih ekonomista u Francuskoj je procijenio da će radovi na popravci i restauraciji Notr Dama koštati maksimalno 600 miliona eura, bez PDV-a.\n“Troškovi će biti (najmanje) oko 300 miliona eura, a najviše oko 600 miliona eura, ali nam treba dva ili tri mjeseca da bismo znali koliko će sve tačno da košta”, rekao je predsjednik sindikata Paskal Eslan.\nS obzirom na to da je katedrala u vlasništvu države, popravka neće moći da bude finansirana od novca od osiguranja.\nNeke od relikvija i umjetnina u Notr Damu bile su osigurane, kao i radnici koji su radili na obnovi katedrale prije izbijanja požara.\nTagsdonacije Notr Dam novac obnova požar troškovi\nNeka od razlike naprave još jednu, ljepšu, veću i stariju.


Slobodna zona i 8. Maglenijada – Radio Požega 94.7 FM\nTurneja filmskog festvala „Slobodna zona“ biće organizovana od sredine aprila do kraja juna u preko 50 gradova i mesta u Srbiji. Požeški filmski sladokusci imaće priliku od 27. maja do 2. juna da potpuno besplatno pogledaju filmove za koje se u Beogradu, Novom Sadu i Nišu tražila karta više.\nPredvodnik ovogodišnjeg izbora je film Leto koji je svečano otvorio novembarski festival u Beogradu, a u pitanju je igrano ostvarenje o ruskom novom talasu koje oslikava ljubav, bunt i rokenrol u Lenjingradu osamdesetih godina prošlog veka. Na repertoaru će se naći i švedski dokumentarac Bergman: godina života, igrani film Kapetan, film Srbenka, koji je u Kanu proglašen dokumentarcem godine i koji je osvojio „Srce Sarajeva“ za najbolji dokumentarni film, kao i igrani film Tri lica, rekao je za naš radio Srđan Stevanović, direktor SKC Požega.\nIdealan za mlađu publiku, ali i za odrasle, jeste film Najbolji ortaci, o Ambersonu koji pomaže najpopularnijem dečaku u školi da osvoji ćerku novog profesora francuskog jezika. Ideja Turneje „Slobodne zone“ jeste decentralizacija kulture i želja da se ekskluzivan filmski sadržaj učini dostupnim publici u većim gradovima, ali i manjim mestima u kojima bioskopi ne postoje, a kulturna dešavanja su retkost dodao je Stevanović i iskoristio priliku da najavi još jednu ,,Maglenijadu“ koja će se održati 7. i 8.juna u bašti požeškog ,,Doma mladih“.


SNS Lučani: Vlast polovinom februara - Ozonpress :: internet portal\nSNS Lučani: Vlast polovinom februara\nSaopštenje SNS-a u Lučanima\nPobednik vanrednih lokalnih izbora u opštini Lučani, Srpska napredna stranka, zvanične konsultacije o principima na kojima će se okupiti buduća skupštinska većina započeće nakon sednice svog opštinskog odbora koji je zakazan za 30.januar 2015.godine u Guči.\nSednica Skupštine na kojoj će se izvršiti verifikacija mandata odbornika, izabrati predsednik, njegov zamenik i sekretar biće zakazana za kraj februara. Do tada, SNS će obaviti konsultacije sa ostalim izbornim listama o ključnim pitanjima za koja smatra da buduća lokalna vlast treba da posveti posebnu pažnju u svom radu.\nU budućem radu SNS će posebnu pažnju posvetiti ekonomiji, ulaganju u privredu, posebno u poljoprivredu, stvaranju uslova za očuvanje postojećih i otvaranje novih radnih mesta, a jedan od prioritetnih zadataka biće i podizanje proizvodnje u IKG.\nReforma opštinske uprave, javnih preduzeća i ustanova se podrazumeva. U njihovom budućem radu neće biti mesta plaćenim političarima, nestručnim, neradnim i partijski udomljenim kadrovima.\nIzgradnja i održavanje puteva, regulacija vodotoka, završetak gasifikacije, fiskulturne hale u Lučanima, vodosnabdevanje, rekonstrukcija NN elektromreže, komunalna higijena i izgradnja infrastrukture biće stalni posao novoformirane lokalne vlasti i budućeg opštinskog rukovodstva.\nObezbedjenje sredstava u budžetu za obrazovanje, zdravstvenu i socijalnu zaštitu, sport, kulturu, razvoj turizma i Sabora trubača u Guči, uz maksimalno smanjenje troškova gde je god to moguće, svakako predstavljace stalnu i redovnu obavezu nove vlasti.\nSNS će, u zavisnosti od stepena saglasnosti za rešavanje kljucnih pitanja od opšteg interesa za gradjane opštine Lučani, a nakon obavljenih konsultacija sa svojim najvišim rukovodstvom, doneti konačnu odluku o mogućoj koalicionoj saradnji na lokalnom nivou.\nOdluku o kadrovskim rešenjima, SNS će doneti do polovine februara, nakon što se usaglase prethodno navedena pitanja.\nIza objavljivanja mogućih kadrovskih rešenja u medijima ne stoji Povereništvo OO Srpske napredne stranke u Lućanima.\nPravedna Srbija: Posao samo za članove SNS-a


Vesti decembar 2015\nPostavljeno, 08.decembar 2015. godine, Novi Sad.\nPomoć za najbolje đake i ekonomsko osnaživanje\nNOVI SAD - Fond za pružanje pomoći izbeglim, prognanim i raseljenim licima završava još jednu godinu svečanom dodelom ugovora o pomoći učenicima srednjih škola iz izbegličkih i raseljeničkih porodica u Vojvodini. Jednokratnu novčanu pomoć u iznosu od 40.000 dinara dobiće 50 učenika iz svih delova Vojvodine koji su se javili na poziv Fonda otvoren na početku tekuće školske godine. Budući da su kriterijumi za dodelu pomoći takvi da dominantnu ulogu prilikom bodovanja pristiglih prijava ima uspeh u školi, među ovogodišnjim korisnicima našli su se sve sami odlikaši, među kojima je i njih šesnaestoro s maksimalnim uspehom i prosečnom ocenom 5.00 tokom dosadašnjeg školovanja. Takođe, zajedno sa učenicima, ugovore su potpisale i 44 porodice kojim je dodeljena pomoć u vidu alata, mehanizacije, opreme i pribora za različite proizvodne, zanatske i uslužne delatnosti u nominalnoj vrednosti do 200.000 dinara po porodici.\nUgovori su potpisani i uručeni danas u Svečanom holu zgrade Pokrajinske vlade, u prisustvu predsednika Pokrajinske vlade dr Bojana Pajtića. Tom prilikom, predsednik Pokrajinske vlade podsetio je na podatak da u Srbiji još uvek imamo 35.000 izbeglica sa prostora Bosne i Hercegovine i Hrvatske, od toga oko 18.000 u Vojvodini i dodao: "Izbeglice iz Sirije i Avganistana ovde jesu zbrinute, ali moramo voditi računa i o onima koji su doneli odluku da žive na ovom prostoru i pripadnici našeg naroda koji su, spasavajući žive glave, došli u gradove i sela širom Srbije. Mi smo nastavili i nastavićemo uvek sa programima koji daju podršku dobrim đacima u srednjim školama iz izbegličkih porodica. I, istovremeno, nastavićemo da ekonomski osnažujemo ove ljude, tako što ćemo nabavljati alat i opremu neophodnu za delatnost kojom se bave. U ovom trenutku je nekoliko programa u toku. Program kojim smo omogućili stambeno zbrinjavanje je obezbedio krov nad glavom za nekoliko hiljada ljudi, koji pripadaju raseljeničkoj odnosno izbegličkoj populaciji, i naročito smo ponosni na ovaj program. Pokrajina Vojvodina, Pokrajinska vlada i Fond jesu institucije koje najviše vode računa i imaju najviše programa za pomoć izbeglim, raseljenim i prognanim licima", istakao je predsednik Pajtić i ponovio još jednom da razlog ovome nije u formalnoj obavezi, već se radi o ljudskoj i moralnoj odgovornosti.\nSvečanom dodelom ugovora o pomoći za učenike srednjih škola i ekonomsko osnaživanje izbegličkih i raseljeničkih porodica u Vojvodini, Fond završava svoje programe u 2015. godini. Fond je ove godine realizovao sve aktivnosti koje su bile planirane Programom rada za 2015., sredstvima koje je u budžetu Autonomne Pokrajine Vojvodine obezbedila Pokrajinska vlada. U programu stambenog zbrinjavanja, dodeljena je pomoć u otkupu seoskih kuća za 17 porodica dok je 47 porodica dobilo građevinski materijal. Realizovani su svi predviđeni polasci autobusa za Hrvatsku iz programa "idi-vidi" poseta, a podržani su i različiti projekti pomoći izbeglicama koje realizuju nevladine organizacije. Fond je u protekloj godini realizovao i televizijsku emisiju koja izbegličku populaciju informiše o pravima, mogućnostima, statusnim i drugim pitanjima u procesu trajne integracije ili povratka, a očuvao je i unapredio komunikaciju s državnim organima i institucijama u Hrvatskoj i Bosni i Hercegovini u cilju oživljavanja procesa povratka ali i podrške onima koji su se već vratili u državu porekla. Jedan od najvažnijih programskih ciljeva Fonda iz prethodnih godina - zatvaranje svih kolektivnih centara za smeštaj izbeglih i raseljenih lica u Vojvodini - ove godine će biti ostvaren budući da se očekuje zatvaranje centra u Pančevu - poslednjeg takvog prihvatilišta u našoj pokrajini.


Može li žena vojnik da učestvuje u borbi prsa u prsa, da predvodi komandose ili izviđačku patrolu padobranaca sa istim uspehom kao i muškarci?\nSudeći po istraživanjima stručnjaka, odgovor na ova pitanja je potvrdan. Pod uslovom, doduše, da ona prethodno malo nabilduje mišiće, i to uz pomoć posebnog programa vežbi. Testovi na terenu, u veštačkim uslovima borbe, pokazali su da žene, kada jednom ojačaju, ne samo da ne zaostaju za muškarcima nego su u ponečemu i znatno bolje od njih. Bolje, recimo, komuniciraju i bolje se uklapaju u akcije koje zahtevaju složeniju i usklađeniju saradnju učesnika. Američki i britanski vojni stručnjaci stvorili su trostepeni program vežbi za žene ratnike. Kada se tome doda onih kilogram mišića više, koliko kad pošteno odradi sve propisane vežbe u teretani svaka od njih u proseku na kraju programa dobije, ostaje samo da se konstatuje da one postepeno osvajaju i vojsku.\nNe samo da žene u normalnim okolnostima žive duže od muškaraca nego ubedljivo vode i kada je reč o preživljavanju u nepovoljnim uslovima. Do ovakvih zaključaka došli su naučnici proučavajući slučajeve elementarnih nepogoda širom sveta. Ispostavilo se da je smrtnost muškaraca u tim situacijama uvek gotovo dvostruko veća od smrtnosti žena. To delimično može da se objasni i činjenicom da muškarci tada po pravilu preuzimaju na sebe teže fizičke zadatke i poslove, zbog čega brže iscrpljuju zalihe energije, ali time ne može sve da se objasni. Žene su u prednosti i po tome što imaju manju telesnu masu koju treba ishraniti i veći postotak masnog tkiva koje štiti od hladnoće i dodatni je izvor snage.\nSve u svemu, moglo bi se reći da se, zato što im je priroda odredila ulogu majki, evolucija postarala da žene bolje opremi za preživljavanje od, navodno, snažnijih muškaraca. Da one odavno nisu obavezno slabije, ali ni nežnije, već je skoro svima jasno. Posle svega, danas se zaista možemo zapitati: slabiji pol – šta to beše?


O RTB Bor razgovori sa Kinezima, Rusima i Kanadom – ASinfo Portal\nAntić je istakao da je cilj da se dođe do najsnažnijeg partnera koji će biti sposoban da u narednih nekoliko godina ide sa investicijama i do milijardu evra.\n“RTB Bor trenutno posluje pozitivno i očekujem da će ovu godinu završiti sa više desetina miliona evra dobiti, što je dokaz da je sve sto smo radili u prethodnom periodu dalo rezultate”, rekao je Antić.\nKako kaže, da bi RTB Bor dugoročno bio održiv, pored topionice i fabrike sumporne kiseline i dijela mehanizacije koje je Vlada podržala potrebno je obezbijediti strateškog partnera.\n“Zato Vlada uz podršku predsednika Aleksandra Vučića traži najbolje rešenje i razgovaramo sa velikim kompanijama, pre svega kineskim, ali i ruskim i kanadskim kompanijama kako bi iznijansirali najbolji pristup za RTB i kako bi tamo dobili najsnažnijeg partnera koji će biti sposoban da u narednih nekoliko godina ide sa investicijama i do milijardu evra. To će obezbediti da RTB multiplikuje svoju proizvodnju, nahrani topionicu i dugoročno ima finansijsku dobit”, naglasio je.\nPrema njegovim riječima, RTB predstavlja strateški značajan potencijal Srbije i od njega zavisi ne samo istočna Srbija već razvoj cijele Srbije.\nVlada je, ističe, apsolutno posvećena da se Bor razvija i da ima budućnost.\n“Potrebno je dodatno ulagati u rudarstvo, otvarati nove rudnike, raditi dodatna istraživanja i za tako nešto su potrebne velike investicije, koje treba obezbediti kroz strateška partnerstva”, dodao je ministar. Tanjug\nU četvrtak otvaranje robne kuće “Ikea” u Beogradu


Rusija Francuskoj: Kritikujete druge dok ste na svom narodu isprobali sve vrste represivnih metoda - 09.12.2019, Sputnik Srbija\nRusija poziva vlasti Francuske da ne krše prava i slobodu građana tokom protesta pristalica pokreta „Žuti prsluci“, navodi se u saopštenju Ministarstva spoljnih... 09.12.2019, Sputnik Srbija\nsvet, vesti, rusija, pokret žuti prsluci, francuska, protesti\n13:30 09.12.2019 (Osveženo: 14:10 09.12.2019)\n„Nadamo se da će se zvanični Pariz, koji sa zadovoljstvom kritikuje situaciju sa ljudskim pravima u drugim zemljama, konačno setiti primarne dužnosti vlade da garantuje poštovanje prava i slobode sopstvenih građana“, navodi se u saopštenju.\nKako su istakli, među demonstrantima sve značajniju ulogu igraju pristalice radikalnih grupa, čije su akcije „provokativne i huliganske“.\n„U pokušaju da uguše nerede, francuske vlasti su isprobale na stanovništvu sve vrste represivnih metoda uticaja — od suzavca, šok-granata i vodenih topova, do masovnih hapšenja“, navodi se.\n6 Decembar 2019, 19:37\nIz ruskog Ministarstva su napomenuli da u policijskim akcijama nisu stradali samo demonstranti, nego i novinari koji su izveštavali sa događaja, uključujući i ruske.\nTakođe se navodi da su kritike na račun postupaka francuskih organa reda upućene i sa tribina UN i Saveta Evrope.\n„Nažalost, Pariz nije obratio pažnju na te komentare. U odgovorima profilnih francuskih odeljenja videla se samo nervoza zbog potrebe da se zemlja sa ’ukorenjenom tradicijom poštovanja ljudskih prava i osnovnih sloboda‘ pravda“, istakli su.\nPripadnici „Žutih prsluka“ su u novembru obeležili prvu godišnjicu početka protesta i nastanka ovog pokreta.\nProtesti „Žutih prsluka“ počeli su pre godinu dana zbog povećanja cena benzina, ali od tada njihov broj opada, a lista zahteva koje su postavili sada uključuje ne samo društveno-ekonomske, već i političke žalbe protiv vlasti.


Kupovinom auto sedišta za bezbedan prevoz dece kolima Hitne pomoći\nPočetna/BIZNIS/Kupovinom auto sedišta za bezbedan prevoz dece kolima Hitne pomoći\nSana Life 22. jula 2016.\tBIZNIS, ZDRAVLJE Ostavite komentar\nU okviru kampanje “Bezbednost nikada nije na odmoru”, u periodu od 15. juna do 15. septembra organizovano je prikupljanje sredstava za nabavku prekopotrebnih fiksatora za bezbedan prevoz dece kolima Hitne pomoći. Akciju je podržao i Komitet za bezbednost saobraćaja, koji će sprovesti obuku zdravstvenih radnika o pravilnom korišćenju ovih sistema.\nSaniteti u Srbiji i dalje nemaju specijalne fiksatore za bezbedan prevoz dece, a kako zbog prirode posla neretko učestvuju u saobraćajnim nesrećama, životi mališana koji se njima prevoze su ugroženi. Samo u prethodne tri godine, u udesima, u kojima su učestvovala kola Hitne pomoći poginulo je najmanje pet osoba, dok je na desetine povređeno.\n“S obzirom na to da deca, godinama unazad, najčešće stradaju kao putnici u vozilu, pre svega zbog toga što se ne prevoze bezbedno, ova kampanja je od izuzetnog značaja. O njenoj važnosti govori i činjenica da je potpuno usmerena na prvi cilj Nacionalne strategije bezbednosti saobraćaja Republike Srbije: „da najkasnije do 2020. postignemo da nijedno dete ne pogine u saobraćajnim nesrećama”, pojasnio je Damir Okanović, direktor Komiteta za bezbednost saobraćaja.\nPodsetimo, krajem 2011. Srbiju je duboko potresao slučaj šestomesečne bebe koja je teško povređena prilikom naglog kočenja sanitetskog vozila. Tada je i prvi put javno pokrenuto pitanje neophodnosti bezbednih sistema za prevoz dece sanitetom.\nU okviru kampanje koju je pokrenula kompanija Keprom biće izdvojeno po 100 dinara od prodaje svakog auto-sedišta brendova Chicco, Britax Römer i Cybex. Prikupljen novac biće preusmeren za nabavku fiksatora za službe Hitne pomoći u Lazarevcu, Novom Sadu, Kragujevcu, Čačku, Nišu, Šabcu, Kruševcu, Zrenjaninu i Sremskoj Mitrovici.\nOznakeCybex fiksator Hitna pomoć Shicco\nPrethodni Reper Gru i lepotice obeležile početak “Green heart fest” (FOTO)\nSledeći Oldtajmeri i džez – idealan spoj (PROGRAM)


Grad Niš predlaže destinacije do kojih će se leteti sa niškog aerodroma - Novosti - Turistički svet\nGrad Niš predlaže destinacije do kojih će se leteti sa niškog aerodroma\n05. Mart 2019\nDok u Ministarstvu saobraćaja ističu da Grad Niš mora da predloži i pre toga opsežno analazira evropske destinacije od javnog interesa do kojih bi trebalo da se leti sa Aerodroma “Konstantin Veliki”, u kabinetu gradonačelnika kažu da se analize već izrađuju. Međutim, ne pojašnjavaju koje službe analiziraju i koliko će im eventualno vremena trebati da sve završe i pošalju Vladi na usvajanje, prenose Južne vesti.\nIako Grad više nije vlasnik niškog aerodroma, upravo Niš će morati da odredi evropske destinacije sa kojih će se leteti iz ove vazdušne luke, ističu u Ministarstvu saobraćaja. Pored toga, zahtevaju i detaljne analize, bez kojih Vlada Srbije neće razmatrati eventualne predloge.\n- S obzirom da se inicijativa, u skladu sa EU propisima, pokreće isključivo radi podrške privrednom razvoju okruga, na Gradu Nišu i Okrugu je da dostave predlog ruta sa detaljnom analizom i jasno prikazanim interesom koji očekuju. Bez toga Vlada neće ni razmatrati eventualne predloge - kažu u Minsitarstvu saobraćaja.\nNakon toga bi, kažu, trebalo da usledi raspisivanje međunarodnog tendera za te linije.\nU Kabinetu gradonačelnika Niša Darka Bulatovića tvrde da se na analizama već radi. Međutim, na novinarska pitanja koje gradske službe su zadužene za to i kada bi eventualno trebalo da budu završene, u Kabinetu nema odgovora.\n- Nadležne službe Grada vrše analizu potreba zainteresovanih strana iz oblasti privrede, dijaspore i turizma, kako Grada Niša, tako i čitavog regiona, a na koje može uticati razvoj vazdušnog saobraćaja sa Aerodroma "Konstantin Veliki" - kažu u kabinetu.\nPodsetimo, pomoćnik ministarke za saobraćaj Zorane Mihajlović Zoran Ilić je pre nekoliko meseci rekao da bi niški aerodrom trebalo uskoro da se poveže sa 10 značajnih evropskih destinacija. Te linije, dodao je, Vlada Srbije bi trebalo da subvencioniše sa 5 miliona evra. U Ministarstvu su to potvrdili, ali i istakli da je na Gradu da odabere destinacije.


Holandska vlada tuži Rusiju zbog oborenog aviona Malezije erlajns u Ukrajini | Aktuelno\nNaslovna SVIJET Holandska vlada tuži Rusiju zbog oborenog aviona Malezije erlajns u Ukrajini\nTaj potez namijenjen je da podrži pojedinačne tužbe pred Evropskim sudom koje su podnijeli rođaci nekih od 298 ljudi poginulih, kada je avion na letu iz Amsterdama za Kuala Lumpur srušen Buk raketom sa teritorije pod kontrolom proruskih ukrajinskih pobunjenika 17. jula 2014\nHolandska vlada će tužiti Rusiju Evropskom sudu za ljudska prava zbog njene navodne uloge u rušenju aviona na letu Malezija erlajnsa MH17 iznad istočne Ukrajine prije šest godina, rekao je holandski ministar spoljnih poslova.\nTaj potez namijenjen je da podrži pojedinačne tužbe pred Evropskim sudom koje su podnijeli rođaci nekih od 298 ljudi poginulih, kada je avion na letu iz Amsterdama za Kuala Lumpur srušen Buk raketom sa teritorije pod kontrolom proruskih ukrajinskih pobunjenika 17. jula 2014.\n„Postizanje pravde za 298 žrtava srušenog leta MH17 jeste i ostaće najveći prioritet vlade. Preduzimanjem ovog koraka danas mi se krećemo bliže tom cilju“, rekao je holandski ministar spoljnih poslova Stef Blok.\nPokretanjem tužbe holandske vlasti mogu da dele sve raspoložive informacije o rušenju aviona sa Evropskim sudom za ljudska prava čije sjedište je u Strazburu, da može da se uzme u razmatranje u individualnim tužbama rođaka poginulih, navelo je ministarstvo u saopštenju.\nMoskva je više puta negirala bilo kakvu vezu sa rušenjem letelice. Međunarodni tim tužilaca koji je istraživao slučaj je međutimoptužio trojicu Rusa i jednog Ukrajincaza umiješanost u rušenju aviona i ubistvu svih na njemu. Njima se u odsustvu sudi u holandskom sudu, ali ni jedan još nije izručen Holandiji radi suđenja.\nTužioci kažu da imaju dokaze da je raketa koja je pogodila avion MH17 dovezena kamionom u Ukrajinu iz ruske vojne baze i da je mobilni sistem za lansiranje kasnije vraćen u Rusiju.\n„Rusko ministarstvo spoljnih poslova još nije reagovalo na ovu tužbu. Konstantin Kosačev, šef odbora za spoljne poslove u gornjem domu ruskog parlamenta nazvao je holandski potez “čudnom inicijativom iz svakog aspekta“, prenijela je ruska agencija Interfaks.\n“Istraga još nije završena, nije još bilo presuda na nacionalnom nivou i konačno kakve veze ima Evropski sud za ljudska prava sa tim”, rekao je Kosačev.


ZAEV: Na dobrom smo putu, ali da mogu vratio bih vreme unazad za 13 i po godina! • HAPPYTV.RS\nNakon što je EU odložila datum početka pregovora Severnoj Makedoniji, premijer Zoran Zaev kaže da je ta zemlja na dobrom putu, ali da može vratio bi vreme unazad za 13 i po godina, jer za dve i po godine njegove vlasti je, prema njegovim rečima, toliko toga učinjeno.\n- Ako bih mogao da vratim vreme unazad, vratio bih ga 13 i po godina, jer za dve i po godine što sam uradio na međunarodnom i ekonomskom planu poazuje da smo na dobrom putu - kazao je Zaev.\nDodao je da je u prvoj polovini mandata ostvaren rast od 3,6 odsto, otvoreno je 54.000 novih otvorena, izvoz je povećan za 16 odsto, a rast industrijske proizvodnje za 9,8 odsto.\nSmatra ipak da to nije dovoljno i da se mora raditi još više u situaciji kada su Severnoj Makedoiji svi putevi otvoreni, kada, kako je rekao, imamo samo prijatelje oko sebe i kada ceo svet govori dobro o nama, moramo biti još uspešniji.\nA da bi, kako kaže, bili usešniji svaki građanin mora da promeni stav bez obzira na to da li je reč o sudijama, političarima, gradonačelnicima, odbornicima ili poljoprivrednicima.\n- Svi moramo raditi više da bismo bili evropska zemlja kakvu želimo - rekao je Zaev.\nGovoreći o rejtingu svoje SDS, sada kada je izvesno da će parlamentarni izbori biti raspisani 15. aprila naredne godine, a da će on podneti ostavku 3. januara i biti na čelu tehničke vlade, Zaev kaže da ta stranka po upravo sprovedenim anketama vodi za tri odsto u odnosu na na najuticajniju opozicionu VMRO DPMNE.\n- Znam da bismo do kraja oktobra mogli da sprovedemo sve mere predviđene programom, potrudićemo se da ih sprovedemo do aprila bar kada je reč o povećanju plata, penzija, a za lekare i kapitalna ulaganja u zemlji su otvoreni ekološki projekti, ukinute su kvote, donesen je zakon o osnovnom obrazovanju - rekao je premijer.\nDodao je da će se nastaviti rad i na nekim značajnim infrastrukturnim projektima.


► Francuski sindikati najavili nastavak štrajka, bez napretka u pregovorima\nFrancuska vlada i sindikati nisu danas uspeli da se dogovore o reformi penzionog sistema koju je smislio predsednik Emanuel Makron, tako da će se nastaviti štrajk i protesti koji traju već više od dve nedelje, saopštio je večeras sindikat CGT.\n"Sindikati koji su mobilisani za povlačenje reforme penzija pozvani su 9. januara na nove proteste i štrajk", izjavio je lider sindikat CGT Filip Martinez posle sastanka.\nNajveći sindikat CFDT nije se pridružio tom pozivu.\nReforma predviđa jedinstven penzioni fond umesto sadašnja 42, ali protivnici smatraju da bi na taj način penzije mogle da nepravedno budu umanjene onima koji su uplaćivali više tokom radnog staža ili da penzije među starim i novim penzionerima budu neujednačene.\nProtesti su počeli 5. decembra istovremeno sa štrajkom železnice.\nU Francuskoj su društvena napetost i nezavodoljstvo već bili jaki pošto već više od godinu dana građanski pokret "Žuti prsluci" protestuje svake subote.


Vučić nakon posjete Washingtonu : “Moju posjetu nisu pokušali minirati Bosanci i njihov lobi, nego srpski tajkuni” | Kliker.info\nVučić nakon posjete Washingtonu : “Moju posjetu nisu pokušali minirati Bosanci i njihov lobi, nego srpski tajkuni”\nPremijer Srbije Aleksandar Vučić izjavio je danas da su kampanju protiv njega za vrijeme posjete Vašingtonu organizurali pojedini tajkuni iz Srbije i to zato što ni njima, niti bilo kome drugom ne dozvoljava da reketiraju ni Srbiju, ni njega lično.\nVučić je rekao da je američkom potpredsedniku Joe Bidenu poslato pismo grupe kongresmena, koje, međutim, nisu oni ni pisali, niti iza toga stoji takozvani bosanski kokus u Kongresu, niti ljudi iz Bosne i Hercegovine, već iz Srbije.\n“Cijelo to pitanje je pokrenuto, jer nisam dozvolio nekim ljudima da me reketiraju”, dodao je srbijanski premijer.\nVučić je rekao da je u to umiješana jedna američka kompanija i rođaka jednog našeg ministra, koji su htjeli da dobiju taj posao po svaku cijenu. “Nisam nikome dozvolio da reketira, a onda sam dočekao da me sačekaju ljudi koji ne znaju ni kako izgledam” rekao je Vučić koji je dodao i da je na svoju rekaciju na pojavljivanje tih ljudi dobio aplauz.\n“Mnogo znam o tome ko je krao u našoj zemlji, znam i da im je problem što ne kradem i neću da kradem – živim za uspeh i za bolje Srbije – to je moja hrana i moj život – to je snaga koju imam i zato ne dam da me reketirate”, poručio je Vučić.\nNa pitanje novinara kako je protekla njegova posjeta Americi i kako će to uticati na ekonomiju naše zemlje, premijer Srbije Aleksandar Vučić odgovorio je:\n“Kada sam se vratio iz Amerike, nisam video nijedan naslov, ni jedan tekst o mojoj poseti Americi i sastanku sa Bidenom ali je zato bilo svuda Stanije. Kakav Biden, tu je Stanija”, rekao je premijer.


Utorak, 28. mart 2000.\n27. Mar 2000 16:42 (GMT+01:00)\nPredsednički izbori u Rusiji okončani u skladu s prognozama\nPutin pobedio u prvom krugu\nUbedljiv trijumf: 22 odsto više glasova nego drugoplasirani, lider KP Zjuganov\nMOSKVA (Beta) - Dosadašnji premijer i v. d. šefa države Vladimir Putin novi je predsednik Rusije, pošto je pobedio već u prvom krugu nedeljnih predsedničkih izbora, objavljeno je u ponedeljak u Moskvi.\nNjegova pobeda je nesporna iako su rezultati glasanja još nezvanični, saopštio je predsednik Centralne izborne komisije Aleksandar Vešnjakov. Prema prebrojanim 94,27 odsto glasova, Putin je osvojio 52,52 odsto, lider komunista Genadij Zjuganov 29,44 odsto glasova, a vođa Jabloka, reformista Grigorij Javlinski 5,85 odsto.\nZa njima sledi gubernator Aman Tulejev sa 3,04 odsto, lider Liberalno-demokratske partije Vladimir Žirinovski 2,72 odsto i Konstantin Titov 1,5 odsto. Ela Pamfilova je dobila 1,02 odsto glasova, dok ostali kandidati nisu osvojili više od jedan odsto glasova.\nVešnjakov je dodao da se izbori mogu smatrati legitimnim, jer je na njih izašlo 68,96 odsto birača. On je saopštio da će zvanični podaci biti saopšteni za nekoliko dana, a da se inauguracija Putina može očekivati početkom maja.\nOzbiljnih kršenja izborne procedure, koji bi stavili pod sumnju rezultate izbora, nije bilo, naglasio je on. Pojedinačnih kršenja je, sa druge strane, "moglo biti", ali je ona nisu bila "masovna pojava", rekao je Vešnjakov.\nIvanov: Promene u spoljnoj politici\nŠef ruske diplomatije Igor Ivanov izjavio je u ponedeljak da će u skladu sa izborom novog predsednika Rusije biti korigovana spoljna politika zemlje. "Biće unete korekcije u spoljnu politiku Rusije, koja je nedavno bila razmotrena na zasedanju Saveta za nacionalnu bezbednost", rekao je Ivanov posle savetovanja s Putinom. Korekcije su vezane sa "ozbiljnim promenama koje su se dogodile u svetu, kao i u politici Rusije, do kojih je došlo sa predsedničkim izborima", rekao je Ivanov.\nOn je prethodno odbacio primedbe Zjuganova da je u pojedinim regiona bilo falsifikovanja izbornih rezultata. "Kada čovek gubi, treba da gubi dostojanstveno", rekao je Vešnjakov, dodajući da izjave Zjuganova "ne pristaju solidnom političaru".\nStrani posmatrači, kojih je na izborima bilo oko 1.000, posetili su više oko 400 biračkih mesta, i kako se navodi, nisu naišli na ozbiljnije kršenje zakona. OEBS je ocenio da su izbori obavljeni "na visokom nivou". Ministarstvo spoljnih poslova i CIK naveli su da u izbornom danu nisu dobili nijednu nisu primedbu međunarodnih posmatrača.\nReagujući na preliminarne rezultate izbora, Putin je ocenio da oni opravdavaju prognoze stručnjaka i "odražavaju aktuelnu situaciju". Na kratkoj konferenciji za novinare održanoj u svom izbornom štabu, Putin je priznao da rezultat Zjuganova pokazuje da je prilično veliki broj onih birača koji su glasali protiv aktuelne politike. Komunisti imaju toliku podršku, a pritom nisu imali mnogo mogućnosti da utiču na javno mnjenje, dodao je on.\nIzbegavajući da konkretno kaže koji su mu prvi koraci, Putin je rekao da mora da nastavi da normalno vrši dužnost predsednika, a da će se u budućnosti "truditi da ne razočara građane", da će "pošteno i otvoreno govoriti o tome kako zemlja može da izađe iz teškog stanja u kome se nalazi".\nOn je ocenio da politika vlasti mora biti usmerena ka stvarnom poboljšanju života svih građana i da to mora da oseti svaki pojedinac. "Suštinski je važno ne boriti se protiv komunista, već za ljude koji idu na birališta i glasaju", rekao je Putin.\nSeleznjov za koalicionu vladu\nPredsednik Državne Dume Genadij Seleznjov izjavio da Putinova pobeda "posledica uspešno sprovedene izborne kampanje, koja nije izgledala kao izborna kampanja, ali je faktički bila kreirana jasno i precizno". On je izrazio očekivanje da će već u narednih dve ili tri nedelje Putin predložiti Dumi sastav nove vlade, i založio se za koalicionu vladu radi "stabilnosti u društvu".\nPredsednički izbori u Rusiji: Putin pobedio u prvom krugu\nReagovanja iz sveta na Putinovu pobedu\nIstraga u Hagu protiv Tuđmana još traje\nIrak postavlja uslove za pregovore sa UN\nŽenevski samit Klintona i Asada bez rezultata\nŠtutgart: "Krajsler" kupuje deo "Micubišija"\n"Njujork tajms" objavio satelitske snimke Groznog\nKarla Del Ponte "završava" s poslom 2010. godine\nLjubljana: Nije bilo havarije u elektrani Krško\nMesić neće u bordel\nKlinton čestitao Putinu\nZambija: Odlazak Kaunde


UHAPŠEN DRUGI OSUMNJIČENI ZA UBISTVO BIZNISMENA U RS! Emilio Baldo pod istragom zbog likvidacije Slaviše Krunića! - Informer\n14:29 >> 14:29 Balkan 0\nPripadnici MUP RS uhapsili su Emilia Balda u okviru istrage rasvetljavanja ubistva banjalučkog biznismena Slaviše Krunića\nUhapšeni je od ranije poznat po izvršenju teških krivičnih dela, piše Srpskainfo. On je ranjen u novembru 2006. godine pri pokušaju bekstva iz Okružnog suda u Banjaluci.\nPodsetimo, prvi napadač ubijen je prilikom brutalne likvidacije Slaviše Krunića, u klasičnoj sačekuši u blizini njegovog porodičnog imanja nadomak Banjaluke.\nUbijen je i jedan od njegovih Krunićevih pratilaca, dok je drugi ranjen. Kako se navodi, pucano je u auto u kojem su se nalazili Krunić i pratioci u blizini porodične kuće u naselju Glamočani, opština Laktaši, desetak kilometara od centra Banjaluke.\nPremijer Višković: Očekujem da se slučaj reši do kraja dana\nPremijer Republike Srpske Radivoje Višković izjavio je ranije da je privedeno više osoba u vezi sa ubistvom Krunića. On je nakon razgovora sa direktorom MUP-a Republike Srpske izjavio da očekuje da će slučaj trostrukog ubistva biti rešen do kraja dana.\nPolicija Ubistvo osumnjičeni Banja Luka


PK Novi Beograd na mitingu "NEPTUN" u S. Makedoniji! - Svetionik.com\nDirektno :: Ostali sportovi #664\n648 mesto 10\n664 PK Novi Beograd na mitingu "NEPTUN" u S. Makedoniji!\nOd 20-21.02.2021. održan je miting u Skoplju na kome je učestvovalo 520 plivača iz: Bugarske, Makedonije, Albanije, Turske i Srbije. Uslovi za takmičenje izvanredni, kao i uslovi smeštaja. Treba istaći gostoprimstvo dve plivačke legende, Vasila Velkova i Tomija Stefanovskog, koji je koordinator "FINA" svetske plivačke organizacije. Inače Stefanovski je ušao u Kuću Slavnih za plivače.


Jeftini letovi iz Srbije do Sejšela - Avio karte Srbija Sejšeli - eSky.rs\nAvio karte do Sejšela\nAvio karte iz Srbije do Sejšela\nPretražite letove iz Srbije do Sejšela\nProverite najbolje prilike za letove iz Srbije do Sejšela\n✔ Postoje li posebne ponude za letove iz Srbije do Sejšela na eSky.rs?\n✔ Mogu li se pobrinuti za osiguranje prilikom rezervacije leta iz Srbije do Sejšela?\n✔ Ako rezervišem let iz Srbije do Sejšela, mogu li da rezervišem ujedno i smeštaj?\n✔ Koje avio-kompanije nude letove iz Srbije do Sejšela?\nBudite sigurni, da na eSky.rs ponuda letova iz Srbije do Sejšela uključuje ne samo niskotarifne avio-kompanije, već i one koje su specijalizovane za visoki standard.\nPopularne avio kompanije na ruti Srbija - Sejšeli\n2. Air Seychelles


Kampanja uz podršku UN – iskoreniti paljenje strnjike – Portal NAŠE SELO\nU Srbiji je pokrenuta kampanja “Ne pali strnjiku”, čiji je cilj zaustavljanja tog štetnog i zabranjenog načina uklanjannja žetvenih ostataka sa njiva, koji je veliki rizik po ljude, imovinu i nanosi velike štete poljoprivredi, životnoj sredini i prirodi.\nMinistarstvo zaštite životne sredine, Ministarstvo poljoprivrede, šumarstva i vodoprivrede, i Ministarstvo unutrašnjih poslova, uz podršku Globalnog fonda za životnu sredinu i Programa Ujedinjenih nacija za razvoj, realizuju kampanju širom Srbije sa apelom da se ne pali strnjika.\nU okviru ovogodišnje kampanje, biće realizovano pet radionica kroz organizacionu mrežu Poljoprivredne savetodavne i stručne službe Republike Srbije.\nKampanja „Ne pali strnjiku!“, ima za cilj da u javnosti probudi svest o tome da je spaljivanje strnjike višestruko štetno, i da se ova praksa mora iskoreniti. Istovremeno će biti promovisana dobra rešenja za zbrinjavanja žetvenih ostataka, koja su efikasna i nije ih teško primeniti.


Autonomno parkiranje će uskoro biti u ponudi u novoj parking garaži u RWTH Ahen kampusu - PLUMRACE\n18. 05. 2018. Comments (0) Views: 542 Bezbednost, Industrija\n► Kompanije Bosch i e.GO su dogovorile saradnju u oblasti usluge autonomnog parkiranja.\n► Član upravnog odbora kompanije Bosch, Hohejzel: „Ručno parkiranje je stvar prošlosti“.\n► Dvanaest e.GO „Life“ automobila će biti spremno za autonomno parkiranje.\n– Ovako će u budućnosti izgledati parkiranje bez stresa: zaustavite vozilo, izađite iz njega, uzmite svoj pametni telefon i koristite aplikaciju kako biste rekli vašem automobilu da sam parkira. Ova budućnost će stići u Ahen pre kraja ove godine, kada će nova parking garaža za sektor proizvodnog inženjeringa, građena od strane kompanije Immofinanz tokom 2018. godine, biti opremljena sa Bosch infrastrukturom za uslugu autonomnog parkiranja. Sada su se Bosch i proizvođač automobila e.GO iz Ahena dogovorili oko saradnje u ovoj oblasti. Bosch će se pobrinuti za tehnologiju infrastrukture u garaži i radiće sa kompanijom e.GO na integraciji automobila ovog startap-a u uslugu autonomnog parkiranja. Prva faza će biti biti implementirana koristeći do 12 „Life“ električnih automobila kompanije e.GO. Ovi automobili su deo flote kompanije e.GO, koje je e.GO dao na korišćenje svojim radnicima za službena putovanja i prezentaciju autonomnog parkiranja. U drugoj fazi, Bosch i e.GO imaju za cilj unapređenje i bolju iskorišćenost parking prostora uz pomoć usluge autonomnog parkiranja.\nAutonomo parkiranje uspešno implementirano u saradnji sa kompanijom Mercedes-Benz Za Bosch, saradnja sa kompanijom e.GO je drugi projekat autonomnog parkiranja. Mercedes-Benz je pilot partner ovog rešenja. U garaži muzeja kompanije Mercedes-Benz u Štutgartu, Bosch i Mercedes-Benz su već sprovele uslugu autonomnog parkiranja u realnost, predstavivši je javnosti u leto 2017. godine. Pre svega, kompanije Bosch i Mercedes-Benz žele da prikupe iskustva kako korisnici reaguju na autonomna vozila i kako je ovakva vrsta vozila prihvaćena. Na kraju, ove dve kompanije će u narednih nekoliko nedelja predstaviti javnosti ono što nazivaju „Tura doživljaja“. U turi doživljaja, zainteresovani gosti će se u pratnji stručnjaka voziti u autonomnom automobilu u parking garaži muzeja kompanije Mercedes-Benz, uz objašnjenja tehnologije i odgovaranja na pitanja.\n» Bezbednost, Industrija » Autonomno parkiranje će uskoro biti u ponudi u novoj parking garaži u RWTH Ahen kampusu


Ministar vanjskih poslova BiH Igor Crnadak primio u nastupnu posjetu novoimenovanu predstavnicu UNDP-a Stelianu Nederu i u oproštajnu posjetu ambasadora Australije Brendona Hammera\nMinistar vanjskih poslova Bosne i Hercegovine Igor Crnadak primio je 25. juna 2019. godine akreditivna pisma od rezidentne predstavnice Razvojnog programa UN-a (UNDP) u BiH Steliane Nedere, s kojom je razgovarao o budućim aktivnostima i saradnji BiH i UNDP-a.\nMinistar Crnadak je poželio dobrodošlicu novoimenovanoj predstavnici UNDP-a istaknuvši da BiH veliku pažnju posvećuje održavanju dobrih odnosa sa Ujedinjenim nacijama. Izrazio je očekivanje za nastavkom zajedničkog rada vlasti u BiH i UN razvojnog programa na realizaciji konkretnih projekta u BiH, posebno naglasivši značaj realizacije projekata koji će rezultirati boljim životom običnih građana. Pohvalio je dosadašnju uspješnu saradnju MVP BiH i tima UNDP-a u našoj zemlji.\nRezidentna predstavnica UNDP-a Nedera je istaknula da su u toku pripreme za izradu idućeg petogodišnjeg progama UN-a za Bosnu i Hercegovinu, i da prije svega želi sagledati kako UNDP može pomoći razvoju BiH. Zahvalila je ministru na prijemu i naglasila da je otvorena za sve oblike saradnje od interesa za BiH.\nMinistar vanjskih poslova Bosne i Hercegovine Igor Crnadak primio je 25. juna 2019. godine u oproštajnu posjetu nerezidentnog ambasadora Republike Australije za Bosnu i Hercegovinu sa sjedištem u Beču Brendona Hammera.\nTom prilikom razgovarano je o aktuelnoj situaciji u BiH, bilateralnim odnosima Bosne i Hercegovine i Australije koji su, i pored velike geografske udaljenosti, veoma dobri, te evropskim integracijama BiH. Ministar Crnadak je istakao da su bh. institucije posvećene ispunjavaju uslova za dobivanje kanidatskog statusa za članstvo u EU, te da postoji potpuni konsenzus u zemlji oko toga da je članstvo u EU najvažniji cilj kojem teži BiH. Ambasador Hammer je naglasio stratešku važnost regije Zapadni Balkan, te u tom kontekstu kazao da BiH ima puno potencijala za razvoj, posebno u oblasti turizma.\nNa kraju razgovora ministar Crnadak se zahvalio australijskom ambasadoru na uspješnoj saradnji tokom njegovog mandata.


Podrška transferu tehnologije u okviru projekta SMART FACTORY HUB – Privredna Komora Srbije\nPrerađivačka industrija je generator istraživanja i razvoja, inovacija, privrednog rasta i zapošljavanja. Suočena sa rastućim pritiscima na međunarodnom tržištu, neophodno je uvođenje novih tehnologija, principa i pristupa poslovanju u oblasti prerađivačke industrije. Kako bi postigli adekvatnu konkurentsku poziciju, proizvođači moraju da digitalizuju svoju proizvodnju, uzimajući u obzir pri tom unapređenje u oblasti organizacije rada i upravljanja ljudskim resursima.\nProjekat SMART FACTORY HUB se finansira u okviru Programa transnacionane saradnje Dunav 2014-2020. čija realizacija je započeta u januaru 2017. godine i trajaće do kraja 2019. godine. Cilj projekta je unapređenje istraživanja i razvoja, kao i kreiranje adekvatnih poslovnih politika koje će omogućiti kreiranje adekvatnog ambijenta u prerađivačkoj industriji u transnacionalnim okvirima.\nNa osnovu opsežnog istraživanja realizovanog u 10 zemalja Dunavskog regiona, urađen je izveštaj Benchmarking report. Pristup „odozgo prema dole“ je primenjen u prerađivačkom sektoru i obuhvata trenutne izazove sa kojima se ovaj sektor suočava da postane “ pametan“, a rezultati su prikazani u regionalnim izveštajima Austrije, Bugarske, Hrvatske, Češke Republike, Nemačke, Mađarske, Rumunije, Srbije, Slovačke i Slovenije. Glavni zaključci sadržani u izveštajima su sledeći: nedovoljna uključenost MSP sektora u razvoj nacionalnih strategija, nedostatak znanja i finansijskih resursa za digitalizaciju proizvodno-orjentisanih MSP.\nImajući u vidu osnovna ograničenja sa kojima se sektor MSP susreće prilikom uvođenja novih tehnologija, projektom je predviđeno da se do juna 2019. godine, iz svake zemlje Dunavskog regiona koje učestvuju u projektu, putem vaučer šeme finansijski pilot projekte transfera tehnologije (TransferLub i PolicyLub). Sistem vaučera će biti predstavljen sektoru MSP iz Srbije, u okviru regionalne promocije za koju je planirano da se održi do do kraja 2018. godine. Na osnovu metodologije koja će biti zajednički razvijena na nivou partnerstva svih institucija uključenih u projekat, izvršiće se izbor MSP iz Srbije, koji će u okviru projekta biti finansijski podržani u transferu tehnologije.\nU okviru projekta je razvijenja e-platforma koja je dostupna na sledećem linku , a na kojoj možete pronaći edukativne materijale za preko 40 kurseva i interaktivnih sesija vezano za industriju 4.0, više od 100 konkrentih „pametnih“ rešenja iz prakse (iz 10 zemalja Dunavskog regiona) i druge korisne materijale.\nTakođe, razvijena je Mapping tool platforma koju možete da pronađete na linku , koja omogućava pregled i pristup korisnim informacijama koje se odnose na primere dobre prakse u okviru Dunavskog regiona. Platforma omogućava efikasno povezivanje tražnje (poizvođača) i ponude (ponuđača „pametnih“ rešenja). Sva zainteresovana preduzeća i institucije mogu se registrovati na platformi i pristupiti željenim podacima ili eventualno ponuditi svoje „pametno“ rešenje.\nPredlog Evropske komisije za budžet EU 2021-2027